Prompt:
Summarize the following text in Hindi.

Text:
दिलचस्प बात यह है कि हज़ारों लोग इसी सुलगती हुई ज़मीन पर झोपड़े डालकर बसते हैं और ज़हरीले धुएँ में साँस लेते हैं. रामगोविंद साहू ऐसी ही झोपड़पट्टी में रहते हैं. वो बताते हैं, “क्या करें, और कोई रास्ता ही नहीं है. यह ज़मीन हमारी ख़रीदी हुई है. बाप-दादाओं के समय से हम यहीं बसे हैं.” पर जब उनसे कहा कि अपनी ज़मीन से भी ज़हर या आग निकलने लगे तो आदमी छोड़कर जाता तो है न. इसपर वो बोले, “भागकर जाएँ भी तो कहाँ, कहाँ बसर होगा. मरना तो यहाँ भी है और नई जगह पर भी. नई जगह पर तो भूखे मर जाएँगे. उससे तो बेहतर यहीं मर जाना है.” ज़मीन के भीतर से सुलगते हुए कोयले से निकलने वाली गैसें अब झरिया शहर के भीतर भी तमाम जगहों से निकलने लगीं हैं लेकिन लोग एक तरह से उनके ख़तरे से बेख़बर जिए जाते हैं. आख़िर क्या मजबूरियाँ हैं इन लोगों की, यह पूछने पर झरिया बचाओ समिति के सचिव अशोक अग्रवाल बताते है, यह लोगों की मजबूरी है क्योंकि कोयला ही इन लोगों की जीविका का साधन है. ये खदान से कोयला चारी करते हैं. वहाँ रहकर चोरी करना कैसे संभव हो पाता है, पूछने पर वो बताते हैं, “आपको जानकर ताज्जुब होगा कि पूरे झरिया शहर में एक भी कोयला डिपो नहीं है फिर भी लोग कोयला जला रहे हैं, यह कहाँ से आता है.ज़ाहिर है कि यह कोयला चोरी का ही है.” शहर उजाड़ने की योजना भारत सरकार की कोयला कंपनियाँ चाहती हैं कि झरिया शहर को उजाड़कर कहीं और बसा दिया जाए और शेष कोयला भंडार में आग लगने से पहले उसे निकाला और इस्तेमाल में लाया जा सके. पर क्या लोग इस विस्थापन के लिए तैयार हैं. इस बाबत झरिया की आग प्रभावित क्षेत्र के पास की एक बस्ती के लल्लन कहते हैं, “घर-दुआर मिल जाने के बाद तो हम इस जगह को छोड़ ही देंगे. जैसे और लोग कमा रहे हैं, हम भी कमा-खा लेंगे.” उधर उनकी पत्नी कहती हैं, “हमको इस गैस में रहकर कोई सुख नहीं मिल रहा पर क्या करें, कहीं और कैसे जाए.” पर झरिया बचाओ समिति के अशोक कहते हैं, “इनको पहले आग बुझानी चाहिए. ऐसा नहीं है कि यह आग बुझाई नहीं जा सकती है. आग केवल ऊपरी सतह पर है न कि भीतर तक." उन्होंने कहा, "इसको बुझाने के कई तरीके हैं. सबसे आसान तरीका सेंड स्टोनिंग है. जहाँ जहाँ से कोयला निकाला, वहाँ बालू भरना चाहिए. इसका मतलब है कि बालू नहीं भरी जा रही है यानी बालू में कुछ हेराफेरी हुई है.” महत्वपूर्ण यह है कि झरिया के लोग क्या चाहते हैं, क्या वो झरिया से कहीं दूर जाना चाहते हैं या फिर झरिया में ही रहना चाहते हैं. और लोगों से मुख़ातिब हुए तो उन्होंने एक स्वर में कहा कि वो झरिया छोड़कर नहीं जाना चाहते. कइयों ने तो यह भी कहा कि सरकार को आग बुझाने का उपाय करना चाहिए. कुछ का आरोप था कि आग पर काबू के लिए जो पैसा भेजा गया, वो भ्रष्टाचार की भेंट चढ़ गया. ख़ुद झरिया बचाओ समिति का मानना है कि बड़ी कोयला कंपनियाँ सरकार से झरिया को बचाने के नाम पर अच्छा मुनाफ़ा कमाना चाहती हैं. उनकी नज़र झरिया के नीचे दबे कोयला भंडार पर है. वो बताते हैं, “बीसीसीएल की मंशा साफ़ है. उनका कोयला चाहिए जबकि इस तरह से खुला उत्खनन इस क्षेत्र के लिए घातक है. सच तो यह है कि यहाँ जिस तरह की स्थितियाँ हैं, उनमें खुला उत्खनन होना ही नहीं चाहिए.” “जो निजी क्षेत्र की कंपनियाँ हैं, उन्होंने कभी यहाँ खुला उत्खनन नहीं किया. बीसीसीएल की मंशा है कि झरिया को खाली करा लिया जाए ताकि वो वहाँ खुला उत्खनन कर सकें.” सुलगती आग के साथ तेज़ होती इस बहस में शायद वो लोग चुपचाप दम तोड़ रहे हैं जो आजीविका के लिए कोयले की जहरीली गैस में रहने और साँस लेने को मजबूर हैं.

Summary:

झरिया शहर कोयले के एक विशाल भंडार पर बसा हुआ है समस्या यह है कि कोयले की आग के सुलगते ढेर पर बसे झरिया को उजाड़ कर नई जगह पर बसाने की बात कही जा रही है.


Prompt:
Summarize the following text in Hindi.

Text:
झारखंड की राजधानी राँची में भाजपा की राष्ट्रीय कार्यकारिणी में पार्टी के वरिष्ठ नेताओं ने केंद्र सरकार और सरकार को समर्थन दे रही कम्युनिस्ट पार्टियों को अपना निशाना बनाया. लालकृष्ण आडवाणी के पार्टी अध्यक्ष बनने के बाद पार्टी की राष्ट्रीय कार्यकारिणी की पहली बैठक हो रही है. बुधवार को शुरु हुई कार्यकारिणी की बैठक से पहले पार्टी की राँची में एक रैली भी हुई. तीन दिनों तक चलने वाली इस बैठक के लिए राँची का चुनाव राज्य में आने वाले विधानसभा चुनाव को देखते हुए किया गया. झारखंड में अगले साल फरवरी में विधानसभा चुनाव होने वाले हैं. इस लोकसभा चुनाव में राज्य में पार्टी का प्रदर्शन बहुत ख़राब रहा था. पार्टी को राज्य से सिर्फ़ एक सीट ही मिल पाई थी जबकि इससे पहले राज्य की 14 में से 11 सीटों पर उसका क़ब्ज़ा था. भाजपा की झारखंड में रैली और फिर राष्ट्रीय कार्यकारिणी की बैठक को राज्य में पार्टी की चुनावी तैयारी माना जा रहा है. हिंदू विरोधी नीति पार्टी कार्यकारिणी के पहले दिन लालकृष्ण आडवाणी का अध्यक्षीय भाषण मीडिया के लिए जारी किया गया. भाषण के दौरान मीडिया को बैठक स्थल से बाहर रखा गया. आडवाणी ने अपने अध्यक्षीय भाषण में शंकराचार्य की ग़िरफ़्तारी का मुद्दा उठाया और कहा कि यह हिंदुत्व का अपमान है. उन्होंने कहा कि आस्था और महंगाई- दो प्रमुख मुद्दे हैं, जिन पर दृढ़ता से जवाब देने की ज़रूरत है. आडवाणी ने कहा, "मैं चाहता हूँ कि भारत के लोग इस प्रश्न पर सोचें कि किन लोगों ने इस प्रकार का बेतुका और विकृत बौद्धिक वातावरण पैदा किया है जहाँ हिंदू धर्म, लोकाचार और हिंदू धर्म से संबंधित किसी भी बात को सांप्रदायिक, दकियानूसी माना जाता है." आडवाणी ने सत्ताधारी कांग्रेस और कम्युनिस्ट पार्टी पर भी जम कर प्रहार किया. उन्होंने कहा कि कांग्रेस पार्टी का एक वर्ग, कम्युनिस्ट और अन्य राजनीतिक शक्तियाँ इस देश से हिंदू लोकाचार को सुव्यवस्थित ढंग से धीरे-दीरे मिटाने की साज़िश रच रही हैं. आडवाणी ने कहा कि ये लोग हमारी संस्कृति और सभ्यता की मूल हिंदू पहचान को ही मिटाने में लगे हुए हैं. भाजपा अध्यक्ष ने कश्मीर मुद्दे पर भी केंद्र सरकार का फटकार लगाई. उन्होंने कहा कि एक तरफ़ तो प्रधानमंत्री ने श्रीनगर में ये कहा कि उप महाद्वीप में कोई रेखा नहीं खिंची जाएगी, तो दूसरी तरफ़ कहा जा रहा है कि पैकेज समाधान के रूप में कुछ रेखाओं को मिटाया जा सकता है. आडवाणी के भाषण में अयोध्या का मुद्दा भी उठा. उन्होंने कहा कि बीजेपी और राष्ट्रीय जनतांत्रिक गठबंधन (एनडीए) आगे बढ़कर ये घोषणा कर रही है कि हमें बातचीत के द्वारा हल करने का तरीक़ा ज़्यादा उचित लगता है. बिहार के बारे में अध्यक्षीय भाषण का एक पूरा पैराग्राफ़ समर्पित है, जिसका शीर्षक है- आसुरी शक्तियों के चंगुल से बिहार को मुक्त कराएँ. आडवाणी ने कहा कि अगले दो दिसंबर को पटना में होने वाली पार्टी की विशाल रैली में युद्ध रेखाएँ खिंची जाएँगी. रैली पार्टी की राष्ट्रीय कार्यकारिणी की बैठक से पहले राँची में भाजपा की एक बड़ी रैली भी हुई. जिसमें पूर्व प्रधानमंत्री अटल बिहारी वाजपेयी भी मौजूद थे. आडवाणी ने रैली में भी आतंकवाद और महंगाई की बात उठाई और चुनावी बिगुल फूँकने की कोशिश की. पूर्व प्रधानमंत्री अटल बिहारी वाजपेयी ने कहा कि रैली और कार्यकारिणी की बैठक राज्य में पार्टी की चुनावी तैयारियों की शुरुआत है. उन्होंने पार्टी कार्यकर्ताओं का आह्वान किया कि वे संगठित होकर काम करें और वोट बँटने न दें. उन्होंने कहा कि पार्टी कार्यक्रमों के आधार पर जनता से समर्थन मांगे. रैली में वाजपेयी ने आडवाणी की प्रशंसा के पुल बाँध दिए. उन्होंने गृह मंत्री के रूप में आडवाणी के कामकाज की जम कर तारीफ़ की. उन्होंने कहा कि गृह मंत्री के रूप में आडवाणी को काम करते देखकर उन्हें वल्लभ भाई पटेल की याद आ गई.

Summary:

भारतीय जनता पार्टी ने अपने विरोधियों को चेतावनी दी है कि वे हिंदू विरोधी राजनीति से बाज़ आएँ.शंकराचार्य की ग़िरफ़्तारी को पार्टी ने हिंदुत्व का अपमान बताया है.


Prompt:
Summarize the following text in Hindi.

Text:
शंघाई स्टॉक एकस्चेंज में मंगलवार को आई गिरावट का लंदन के फ़ुट्सी और अमरीका के डाउ जोंस पर भी प्रभाव पड़ा और ये बहुत कम अंकों पर बंद हुई है. ताज़ा जानकारी के मुताबिक लंदन की स्टॉक मार्किट में बुधवार सुबह प्रारंभिक व्यापार में लगभग सौ अंकों की गिरावट आई है. ऑस्ट्रेलिया में जब सुबह स्टॉक मार्किट खुली तो शेयरों में तीन प्रतिशत की गिरावट दर्ज़ की गई. वाशिंगटन में व्हाइट हाउस के प्रवक्ता ने कहा है कि राष्ट्रपति के आर्थिक सलाहकार इस पर नज़र रखे हुए हैं और अमरीकी अर्थव्यवस्था पर इसका कोई प्रभाव नहीं पड़ेगा. ग्यारह सितंबर जैसी गिरावट मंगलवार को अमरीका के न्यूयॉर्क के डाउ जोंस सूचकाँक में तीन प्रतिशत की गिरावट देखी गई. ग्यारह सितंबर 2001 के हमलों में बाद डाउ जोंस में पहली बार इतनी गिरावट पाई गई है. इससे पहले यूरोप और एशिया के बाज़ारों को इससे काफ़ी नुकसान हुआ है. पिछले कुछ वर्षों में चीन का तेज़ी से आर्थिक विकास हुआ है और सरकार ने अपने कई महत्वपूर्ण कंपनियों के शेयर बेचे हैं. हालांकि अब चीन की सरकार इस वृद्धि पर नियंत्रण करने की कोशिश कर रही है और कई निवेशकों को डर है कि इसका अर्थ कड़े नियम लगाना होगा जिसका प्रभाव स्टॉक मार्केट में होने वाले निवेश पर पड़ सकता है. निवेशकों को चिंता है कि आने वाले दिनों में चीन में ब्याज़ दरें भी बढ़ाई जाएंगी ताकि क़ीमतों में बढ़ोतरी को रोका जा सके और इसका नुकसान उन कंपनियों को होगा जिन्होंने चीन में काफी निवेश किया है.

Summary:

चीन के शंघाई स्टॉक एक्सचेंज में मंगलवार को आई ज़बर्दस्त गिरावट का प्रभाव दुनिया भर के स्टॉक मार्केट पर पड़ रहा है और अमरीकी सरकार ने कहा है कि वो इस स्थिति पर नज़र रखे हुए है.


Prompt:
Summarize the following text in Hindi.

Text:
राष्ट्रपति बुश ने ऐसा चार कारणों से किया है. पहला - क़ानूनी अनिवार्यता अमरीकी सुप्रीम कोर्ट ने अल क़ायदा नेता ओसामा बिन लादेन के ड्राइवर के मामले में जून में रक्षा मंत्री डोनाल्ड रम्सफ़ेल्ड के ख़िलाफ़ फ़ैसला सुनाते हुए कहा था कि ग्वांतानामो बे शिविर के बंदियों के मामलों की सुनवाई करने वाले सैनिक ट्राइब्यूनलों और आयोगों को काम करने के लिए कांग्रेस की मंज़ूरी ज़रूरी होगी. सुप्रीम कोर्ट ने कहा था कि ये ट्राइब्यूनल और आयोग सिर्फ़ राष्ट्रपति की इज़ाज़त के साथ काम नहीं कर सकते. न्यायालय ने आगे कहा था कि आयोगों को बेहतर क़ानूनी सुरक्षा सुनिश्चित करनी होगी. इसलिए राष्ट्रपति बुश को एक ऐसे क़ानून की पेशकश करनी थी जिसे कांग्रेस के सामने रखा जा सके. दूसरा, घरेलू और अंतरराष्ट्रीय दबाव अनेक देशों में सीआईए की ख़ुफ़िया जेलों के मामले में राष्ट्रपति पर दबाव था कि वे इस बारे में स्थिति स्पष्ट करें और पूछताछ के लिए सख़्त तरीका अपनाने बारे में उठे विवाद से भी पर्दा उठाएँ. ख़ासतौर से यूरोपीय देश संदिग्ध लोगों को सीआईए की गुप्त जेलों में पहुँचाने या वहाँ से निकालने के लिए इस्तेमाल होने वाली उड़ानों को लेकर ख़ासे नाराज़ थे. इस बारे में यूरोपीय काउंसिल की एक रिपोर्ट में तीखी टिप्पणियाँ की गई थीं. बंदियों के साथ अमानवीय और प्रताड़ना भरे बर्ताव की तीखी आलोचना हुई थी. तीसरा, समय बीतना समय बीतने के बाद राष्ट्रपति को यह कहने का मौक़ा मिला है कि अल क़ायदा के जो कथित सदस्य हिरासत में थे उन्होंने वो सबकुछ बता दिया है जिसे जानने की ज़रूरत थी इसलिए अब सीआईए की गुप्त जेलें ख़ाली की जा सकती हैं और संदिग्ध लोगों पर उन नए नियमों के तहत मुक़दमे चलाए जा सकते हैं जो कांग्रेस निर्धारित करेगी. लेकिन उन्होंने दो चेतावनी भी दी हैं - एक तो ये कि अगर और संदिग्ध पकड़े जाते हैं तो सीआईए ऐसी गुप्त जेलें फिर से खोलने के लिए तैयार है और राष्ट्रपति संदिग्ध लोगों से पूछताछ करने वालों के ख़िलाफ़ मुक़दमों पर रोक लगाने के लिए क़ानून चाहते हैं. चौथा, नवंबर में कांग्रेस के चुनाव बुश और उनके प्रशासन ने यह फ़ैसला काफ़ी सोच-समझकर किया है ताकि अमरीकी लोगों की आम राय का रुख़ इराक़ मुद्दे से हटाकर "आतंकवाद के ख़िलाफ़ युद्ध" की तरफ़ मोड़ा जा सके, इराक़ युद्ध को सही ठहराते हुए कहा जा सके कि इराक़ युद्ध "आतंकवाद के ख़िलाफ़ युद्ध" का ही एक हिस्सा रहा है.

Summary:

अमरीकी राष्ट्रपति जॉर्ज बुश ने "आतंकवाद के ख़िलाफ़ युद्ध" के बंदियों के मामले में जो फ़ैसला किया है उससे उनकी नीति की आलोचना कुछ हम तो होगी लेकिन ऐसा नहीं कि आलोचना बिल्कुल ही रुक जाएगी.


Prompt:
Summarize the following text in Hindi.

Text:
दिलीप कुमार से अपनी जान-पहचान का ज़िक्र करते हुए शाहरुख़ बताते हैं कि दिलीप कुमार और उनके पिता दोनों ही पेशावर से हैं, पर जब वो मुंबई में दिलीप साहब से मिले तो उस वक़्त दिलीप साहब की पत्नी सायरा बानो ने उनके बालों पर हाथ फेरते हुए ये बात कही थी. इतना ही नहीं अपने शुरुआती दिनों को याद करते हुए शाहरुख़ अपनी और अमिताभ बच्चन की मुलाक़ात को भी याद करते हैं. ये सब बातें कहीं शाहरुख खान ने एक मनोरंजन पत्रिका के एक विशेष संस्करण लॉन्च पर. इस संस्करण में पहली बार अमिताभ बच्चन, दिलीप कुमार और शाहरुख खान ने एक साथ फोटोशूट कराया है. शाहरुख़ कहते हैं, "एक बार जब मुझे अमिताभ से मिलने का मौका मिला तो मैंने उनसे पूछा कि वो अपने खाली वक़्त में क्या करते हैं. इस सवाल का जवाब देते हुए अमिताभ ने कहा कि इन दिनों उनके घर में एक चूहा घुस आया है जो रात में बड़ा परेशान करता है और वो खाली समय में इसी चूहे को पकड़ने की कोशिश में लगे रहते हैं." शाहरुख़ कहते हैं कि ये पल उनके लिए इसलिए भी इतने खास हैं क्योंकि सायरा जी और अमित जी से ऐसी बातें सुनने के बाद अगर वो स्टार न भी बनते तो भी उनकी ज़िन्दगी सफल थी. दिलीप, अमिताभ और शाहरुख़ साथ साथ ये शूट दिलीप कुमार के घर पर ही किया गया हाल ही में एक मनोरंजन पत्रिका के लिए दिलीप कुमार, अमिताभ बच्चन और शाहरुख़ खान ने एक फोटो शूट किया. ये शूट दिलीप कुमार के घर पर ही किया गया. इस शूट के बारे में बात करते हुए शाहरुख़ कहते हैं, ''दिलीप साहब और अमित जी के साथ ये फोटो शूट करना अपने आप में ही मेरे लिए बहुत बड़ी बात रही. उन दोनों के साथ कुछ समय बिताना ये जानते हुए भी कि वो दोनों कितने महान कलाकार हैं इससे बड़ी बात मेरे लिए और क्या हो सकती थी.'' इस शूट की कुछ यादें पत्रकारों से बांटते हुए शाहरुख़ कहते हैं, ''पूरी शूट के दौरान एक बहुत ही अच्छा गाना बज रहा था और दिलीप साहब उस गाने पर अपने हाथ हिलाते रहे और ये बात आप तस्वीरों में भी देख सकते हैं.'' शाहरुख़ ये भी कहते हैं कि इस पूरी शूट के दौरान दिलीप साहब ही थे जिन्होंने अपना काम सबसे बेहतर तरीके से किया. दिलीप साहब की उम्र 90 वर्ष है. उन्होंने फिल्मों में अपने करियर की शुरुआत 1944 में आई फिल्म ज्वार भाटा से की थी. दिलीप कुमार 1998 तक फिल्मों में नज़र आए.

Summary:

शाहरुख़ खान के अब तक के जीवन के यादगार लम्हों में से एक लम्हा वो है जब सायरा बानो ने उनसे कहा था, "अगर मेरा और दिलीप साहब का कोई बेटा होता तो वो बिलकुल शाहरुख़ जैसा ही होता."


Prompt:
Summarize the following text in Hindi.

Text:
ज़ोख़र सारनाएफ़ ने अमरीकी जांच एजेंसी एफ़बीआई को बताया है कि उनका अगला निशाना न्यूयॉर्क का टाइम स्क्वायर था. गुरुवार शाम ब्लूमबर्ग ने दावा किया है कि पुलिस मुठभेड़ में जीवित बचे ज़ोख़र सारनाएफ़ ने अमरीकी जांच एजेंसी एफ़बीआई को बताया है कि उनका अगला निशाना न्यूयॉर्क का टाइम स्क्वायर था. न्यूयॉर्क के पुलिस कमिश्नर रेमंड कैली ने पत्रकारों को बताया कि संधिग्दों के पास एक प्रेशर कुकर बम और पांच पाइप बम और थे. (' हमें अमरीका नहीं जाना चाहिए था') 15 अप्रेल को बॉस्टन में मैराथन में बम धमाकों से तीन लोगों की जाने चली गईं थी और 260 से ज़्यादा लोग घायल हो गए थे. 'कार से सफ़र' ब्लूमबर्ग ने कहा " बीती रात हमें बताया गया कि "ज़ोख़र और उनके भाई की योजना थी कि वो न्यूयॉर्क तक कार चला कर आयेंगे." न्यूयॉर्क के पुलिस कमिश्नर कैली के अनुसार सारनाएफ़ भाइयों की योजना बॉस्टन में धमाके के बाद एक अगवा की गई कार से न्यूयॉर्क तक आने की थी. बकौल कमिश्नर कैली के "उनकी योजना इसलिए सफल नहीं हुई क्योंकि कार में ईंधन कम था . जिस कार को उन्होंने अगवा किया था उसके ड्राइवर को उन्होंने बोला कि नज़दीकी पेट्रोल पम्प पर रुके और यहीं कार का ड्राइवर भाग निकला और उसने पुलिस को आगाह कर दिया." पुलिस ने दोनों भाइयों को सबसे पहले कार से भागते वक़्त ही पकड़ा था. कार पकड़े जाने के दौरान हुई गोलीबारी में ही ए क पुलिस अधिकारी की मौत हो गई थी. पुलिस के साथ इसी मुठभेड़ में तामरलान सारनाएफ़ की मौत हो गई थी. 'ज़ोख़र मौन' ज़ोखर सारनाएफ़ इस समय पुलिस हिरासत में अस्पताल में मौजूद हैं और उन पर बड़े विनाश के हथियारों का इस्तेमाल कर लोगों की जान लेने का आरोप है. अमरीकी मीडिया के अनुसार ज़ोख़र सारनाएफ़ ने 16 घंटों तक पुलिस को उसके प्रश्नों के उत्तर दिए लेकिन जब उन्हें बताया गया कि कानून उन्हें इस बात की अनुमति देता है कि वो चुप रह सकते हैं और एक वकील भी ले सकते तो उन्होंने उत्तर देने बंद कर दिए. इस बीच बॉस्टन धमाकों के संदिग्ध भाइयों तमरलान और ज़ोख़र सारनाएफ़ की मां ने उनके परिवार के 10 साल पहले अमरीका पलायन करने पर अफ़सोस जताया है. 'मेरे बच्चे बेकसूर' जुबेदात सारनाएफ़ ने रूसी गणराज्य दागेस्तान में एक संवाददाता सम्मेलन में कहा कि अमरीका ने उनके बच्चों को उनसे छीन लिया है. उन्होंने साथ ही कहा कि उन्हें पूरा भरोसा है कि उनके बच्चे इस हमले में शामिल नहीं थे. आंसुओं के सैलाब में डूबी जुबेदात ने कहा, “काश में अमरीका नहीं गई होती! मुझे इस बात का अफ़सोस है कि मैं वहां क्यों गई.” संदिग्धों के पिता अंजोर सारनाएफ़ ने कहा कि वो गुरूवार या शुक्रवार को अमरीका जाएंगे. वो अपने बेटे के शव को रूस लाना चाहते हैं.

Summary:

न्यूयॉर्क के मेयर माइकल ब्लूमबर्ग ने कहा है कि बॉस्टन धमाकों के पीछे मौजूद सारनाएफ़ भाइयों का अगला निशाना न्यूयॉर्क का टाइम स्क्वायर था.


Prompt:
Summarize the following text in Hindi.

Text:
अफ़ग़ान अधिकारियों ने बताया कि ज़किया ज़की को सात गोलियाँ मारी गईं, कुछ गोलियाँ सिर और सीने में भी लगीं. गोलियाँ मारे जाने के समय ज़किया ज़की अपने घर में सो रही थीं. उनका बीस महीने का बेटा भी उन्हीं के पास सो रहा था. परवान प्रांत के गवर्नर अब्दुल जब्बार तक़वा ने बीबीसी को बताया कि उन्हें इस बारे में कोई जानकारी नहीं है कि ज़किया को किसने मारा. यह हमला परवान प्रांत में ही हुआ है. ज़किया पर हमले की किसी ने अभी ज़िम्मेदारी स्वीकार नहीं की है. ज़किया की हत्या से कुछ ही दिन पहले एक महिला समाचार वाचक की हत्या कर दी गई थी और हत्या की वजह कुछ पारिवारिक बताए गए थे. 'आतंकवादी कार्रवाई' परवान प्रांत के गवर्नर अब्दुल जब्बार तक़वा ने जबाल शहर में इस घटनास्थल का दौरा किया. यह स्थान राजधानी काबुल से क़रीब 70 किलोमीटर उत्तर में है. गवर्नर ने कहा कि हमला करने वाले तीन लोग थे और उन्होंने पिस्तौलों और राइफ़लों से यह हमला किया. हमलावर ज़किया के घर में ज़बरदस्ती घुसे थे और अंदर के कमरों तक पहुँच गए. हमले के समय ज़किया का तीन साल का बेटा भी उनके साथ था लेकिन ग़नीमत की बात रही कि ज़किया के छहों बेटे सही सलामत थे. अफ़ग़ानिस्तान के आंतरिक सुरक्षा मामलों के मंत्रालय ने इस घटना की निंदा की है और इसे "आतंकवादी कार्रवाई" क़रार दिया है. मंत्रालय ने कहा है कि हमलावरों को पकड़ने की कोशिश की जा रही है. 35 वर्षीय ज़किया ज़की एक रिपोर्टर थीं और उन्होंने एक स्कूल में अध्यापिका के रूप में भी काम किया. ज़किया देश की महिला पत्रकारों में काफ़ी चर्चित थीं और उन्होंने तालेबान शासन के दौरान काफ़ी हिम्मत का परिचय दिया था. ज़किया अमरीकी धनराशि से चलने वाले रेडियो शांति का भी कार्यभार संभाला था. रेडियो शांति 2001 में तालेबान का शासन समाप्त होने के बाद शुरू किया गया था. काबुल में बीबीसी संवाददाता चार्ल्स हैवीलैंड का कहना है कि ज़किया ज़की ने कई मौक़ों पर पूर्व मुजाहिदीन की आलोचना की थी और उनमें से कुछ ऐसे भी थे जो युद्धापराधों में फँसे हुए थे. पर्यवेक्षकों का कहना है कि ज़किया की हत्या के पीछे क्या मक़सद हो सकता है, इसका किसी को अंदाज़ा नहीं हो पा रहा है और हत्यारों को पकड़ने के लिए एक बड़ा अभियान चलाया गया है.

Summary:

अफ़ग़ानिस्तान में एक रेडियो स्टेशन चलाने वाली महिला ज़किया ज़की की गोली मारकर हत्या कर दी गई है.


Prompt:
Summarize the following text in Hindi.

Text:
ऐसा कहना है फ़िल्मकार आशुतोष गोवारिकर का जो एक टेलीविज़न सीरियल 'एवरेस्ट' लेकर आ रहे हैं. आशुतोष इसके निर्माता हैं, निर्देशक हैं ग्लेन बरैटो और अंकुश मोहला. संगीत दिया है ए आर रहमान ने और शो को लिखा है फ़िल्म 'स्वदेस' की सहायक कला निर्देशक रही मिताली महाजन ने. एवरेस्ट पर फ़िल्म क्यों नहीं? पर इतनी अच्छी टीम के साथ आशुतोष टेलीविज़न सीरियल बनाने के बजाए एवरेस्ट पर एक अच्छी ख़ासी फ़िल्म बना सकते थे. उन्होंने ऐसा क्यों नहीं किया? इस सवाल पर हंसते हुए आशुतोष ने कहा, "देखिए मैं वैसे भी लंबी फ़िल्में बनाने के लिए जाना जाता हूं, तो अगर मैं एवरेस्ट पर फ़िल्म बनाता तो वो तक़रीबन 15 से 20 घंटे की होती. बात दरअसल ये है कि इस कहानी के कई पहलू हैं जो हमें दिखाने थे और वो फ़िल्म के ज़रिए हम नहीं दिखा पाते." 'टीवी में काम करने की इच्छा' संगीतकार ए आर रहमान कहते हैं, "काफ़ी सालों से टेलीविज़न में काम करने की मेरी इच्छा थी. जब मुझे आशुतोष जी ने 'एवरेस्ट' की कहानी सुनाई तो मुझे ये काफी पसंद आई. इससे बेहतर और क्या होगा कि मैं टीवी पर आशुतोष जी के साथ काम करूं.” 'एवरेस्ट' के निर्देशक अंकुश मोहला ने कहा, “आशुतोष हमारे लिए प्रेरणास्रोत रहे और उन्होंने हमेशा हमें सही दिशा दिखाई. हम तो सिर्फ़ इतना जानते थे कि ये सबसे ऊंची चोटी है पर वहां जाने के लिए क्या जद्दोजहद करनी पड़ती है वो सब हमें आशुतोष ने बताया." इस सीरियल के कितने एपिसोड्स होंगे और ये कब दिखाया जाएगा? इसका जवाब आशुतोष ने नहीं दिया पर बातों ही बातों में ए आर रहमान ने कह दिया 50 एपिसोड्स. फिर तुरंत ही 100 बताकर आशुतोष की तरफ़ देखकर मुस्कुरा दिए. (बीबीसी हिंदी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.

Summary:

“मैं हमेशा से यही सोचता रहता था कि लोगों को पहाड़ों पर चढ़ाई क्या मिलता है? मेरी रिसर्च में मुझे पता चला कि उन्हें इससे ख़ुशी मिलती है और उन्हें संतुष्टि मिलती है.”


Prompt:
Summarize the following text in Hindi.

Text:
दरअसल चैम्पियंस ट्रॉफ़ी का आयोजन पिछले साल ही पाकिस्तान में होना था. लेकिन उस समय भी सुरक्षा कारणों से यह प्रतियोगिता टाल दी गई थी. लेकिन पाकिस्तान से मेज़बानी नहीं छीनी गई थी. पर्थ में आईसीसी बोर्ड की बैठक में कई सदस्य देशों की आपत्ति को देखते हुए यह फ़ैसला हुआ कि पाकिस्तान में चैम्पियंस ट्रॉफ़ी का आयोजन नहीं होगा. आईसीसी के मुख्य कार्यकारी अधिकारी हारून लॉरगेट ने कहा, "यह दुर्भाग्य की बात है कि आईसीसी चैम्पियंस ट्रॉफ़ी का आयोजन पाकिस्तान में नहीं होगा. ये उन परिस्थितियों के कारण हुआ है, जो पीसीबी के नियंत्रण के बाहर हैं." मुआवज़ा हालाँकि बैठक में यह भी फ़ैसला हुआ कि पाकिस्तान क्रिकेट बोर्ड (पीसीबी) को जिस तरह की चुनौती का सामना करना पड़ रहा है, उस स्थिति में पाकिस्तान को मुआवज़ा दिया जाएगा. आईसीसी बोर्ड का कहना है कि अप्रैल की बैठक से पहले चैम्पियंस ट्रॉफ़ी के मेज़बान देश पर फ़ैसला हो जाएगा. बोर्ड के सदस्य इस बात पर भी सहमत थे कि एक कार्यदल पाकिस्तान का दौरा करेगा और पीसीबी के साथ मिलकर जहाँ तक संभव हो, यह सुनिश्चित करने की कोशिश करेगा कि भविष्य में वहाँ अंतरराष्ट्रीय मैच आयोजित कराए जाएँ. आईसीसी चैम्पियंस ट्रॉफ़ी में दुनिया की आठ शीर्ष टीमें हिस्सा लेंगी. चार-चार टीमों के दो ग्रुप होंगे. पहले राउंड रॉबिन मैच होंगे, फिर सेमी फ़ाइनल और फ़ाइनल.

Summary:

पाकिस्तान इस साल चैम्पियंस ट्रॉफ़ी क्रिकेट की मेज़बानी नहीं करेगा. अंतरराष्ट्रीय क्रिकेट परिषद (आईसीसी) ने सुरक्षा कारणों से यह फ़ैसला किया है.


Prompt:
Summarize the following text in Hindi.

Text:
ये रोक सुरक्षा कारणों से लगाई गई है. इरमान खान पर ये प्रतिबंध एक महीने के लिए लगाया गया है. इससे पहले कराची शहर में सरकार के समर्थकों और निलंबित मुख्य न्यायाधीश इफ़्तिकार चौधरी के समर्थकों के बीच झड़पें हुई थीं जिसमें कम से कम 40 लोग मारे गए थे. सिंध पुलिस के प्रमुख अज़हर फ़ारुक़ी ने कहा है कि इमरान खान ने इन झड़पों के लिए सरकार समर्थक एमक्यूएम पार्टी को दोषी ठहराया था और इसलिए उन्हें सिंध आने से रोका गया है. इमरान खान के बयान को लेकर शुक्रवार को कराची में प्रदर्शन हुए थे. उनके पंजाब प्रांत के लाहौर शहर छोड़ने पर भी प्रतिबंध लगा दिया गया है. इमरान खान की तहरीक़े-इंसाफ़ पार्टी के प्रवक्ता ने कहा है कि ये रोक ग़ैर का़नूनी है. इससे पहले शनिवार को इफ़्तिख़ार चौधरी ने इस्लामाबाद में अपने हज़ारों समर्थकों को संबोधित करते हुए राष्ट्रपति जनरल परवेज़ मुशर्रफ़ पर परोक्ष रुप से हमला किया. उनका कहना था किसी भी व्यक्ति या संस्था को ज़रुरत से अधिक अधिकार ख़तरनाक हो सकता है. दो हफ़्ते पहले कराची में हिंसा के कारण इफ़्तिख़ार चौधरी की रैली रद्द कर दी गई थी. इसके चलते कई दिनों तक शहर अशांत रहा.

Summary:

पाकिस्तान के पंजाब प्रांत में अधिकारियों ने पूर्व क्रिकेट खिलाड़ी और राजनेता इमरान खान के प्रवेश करने पर अस्थाई तौर पर रोक लगा दी है.


Prompt:
Summarize the following text in Hindi.

Text:
आडवाणी पिछली लोकसभा में भी विपक्ष के नेता रहे थे. हालांकि अभी ये साफ नहीं है कि आडवाणी अगले पांच साल इस पद पर रहेंगे या नहीं. आडवाणी ने इस अवसर पर पार्टी नेताओं को संबोधित करते हुए कहा कि कांग्रेस यह समझने की ग़लती न करे कि यह जनादेश यूपीए सरकार के पिछले पांच साल के प्रदर्शन के लिए मिला है. विपक्ष के नेता का कहना था कि जनता ने ''स्थायित्व और द्विध्रुवीय राजनीति'' की चाहत में ऐसा वोट दिया है और बीजेपी भारत की राजनीति का दूसरा ध्रुव है. उनका कहना था कि यह जनादेश तीसरे मोर्चे के ख़िलाफ है जिसका फ़ायदा कांग्रेस को हुआ है. आडवाणी ने उम्मीद जताई कि कांग्रेस के नेतृत्व वाली गठबंधन ''ज़िम्मेदार सरकार'' की भूमिका निभाएगी और लोगों की उम्मीदों पर ख़री उतरेगी. उनका कहना था कि बीजेपी ''सकारात्मक विपक्ष'' की भूमिका निभाएगा. इसके बाद पार्टी अध्यक्ष राजनाथ सिंह ने कहा कि विपक्ष के नेता आडवाणी आने वाले दिनों में राज्य सभा में पार्टी का नेता और दोनों सदनों में पार्टी के उपनेता एवं व्हिप का चयन करेंगे. इतना नहीं नहीं संसदीय कार्यकारी समिति बनाने का अधिकार भी विपक्ष के नेता आडवाणी को सौंपा गया है. आडवाणी को लोकसभा में पार्टी का नेता बनाने का प्रस्ताव जसवंत सिंह ने रखा जिसका मुरली मनोहर जोशी और सुषमा स्वराज ने समर्थन किया. हालांकि आडवाणी ने पहले ये ज़िम्मेदारी लेने से इंकार किया था लेकिन बाद में राजनाथ सिंह ने उन्हें यह ज़िम्मेदारी लेने के लिए मनाया है. शायद यही कारण है कि अभी इस बारे में स्पष्ट रुप से कोई कुछ नहीं कह रहा है कि आडवाणी अगले पांच साल इस पद पर रहेंगें या नहीं.

Summary:

भारतीय जनता पार्टी की संसदीय दल की बैठक में लालकृष्ण आडवाणी को लोकसभा में पार्टी का नेता चुना गया है.


Prompt:
Summarize the following text in Hindi.

Text:
अपनी किस्मत को कोसने के बजाए उन्होंने मरने से पहले 46 चीज़ों की सूची बनाई जिसमें भीड़ के सामने ड्रम बजाने, टैटू बनवाने और इन सब में सबसे महत्वपूर्ण टीनएज़ कैंसर ट्रस्ट के लिए क़रीब 10 लाख रूपए जुटाने जैसी उनकी ख्वाहिशें शामिल हैं. कैंसर ट्रस्ट के लिए जुटाया जाने वाला यह धन सोशल नेटवर्किंग साइट और जैसन मैनफ़ोर्ड और जिम्मी कैर जैसी जानी मानी हस्तियों की मदद के चलते अब लगभग 30 करोड़ रूपए के क़रीब पहुँच चुका है. प्रेरणा सितंबर 2010 में स्टीफ़न के आंत में कैंसर का पता चला था जो जल्द ही उनके धुटने और उसके बाद फेफड़े और लीवर तक में फैल गया. तीन सालों के भीतर उनके सात बड़े ऑपरेशन किए गए और चार अलग अलग कीमोथेरेपी और रेडियोथेरेपी के सत्र हुए. अप्रैल 2014 में फ़ेसबुक पर उनकी अंगूठा दिखाती तस्वीर आने के बाद पूरी दुनिया में लोग दान देने के लिए प्रेरित हुए. एक लाख पैतीस हज़ार से ज़्यादा लोग इस मुहिम में अब तक दान दे चुके हैं. हास्य अभिनेता जैसन मैनफ़ोर्ड अस्पताल में स्टीफ़न से मिलने के बाद काफ़ी प्रभावित है. उन्होंने #थम्बसअप फॉर स्टीफ़न अभियान चलाया है जिसमें वे लोगों से अभियान को प्रोत्साहित करने के लिए खुद की सेल्फ़ी साझा करने के लिए कहते हैं. मैनफ़ोर्ड ने स्टीफ़न को "प्रेरणादायक लड़का" बताया है. हास्य अभिनेता ने कहा, " जीवन को समय से नहीं बल्कि उपलब्धियों से मापना चाहिए. यह जिंदगी का सबसे बड़ा दर्शन है और टीनएज़ कैंसर ट्रस्ट के लिए धन जुटाने के प्रति स्टीफ़न के समर्पण ने मुझे हिलाकर रख दिया. " प्रभावशाली व्यक्तित्व 16 दिसंबर, 1994 को जन्मे स्टीफ़न अपने शहर बर्नटवूड, स्टैफर्डशायर में स्कूली शिक्षा ली. वह एक प्रतिभाशाली खिलाड़ी रहे. उन्होंने वालसाल यूथ टीम के लिए फ़ुटबॉल खेला और देश से बाहर अपनी काउंटी का प्रतिनिधित्व किया. परीक्षा के वक़्त कीमोथेरेपी से गुज़रने के बावजूद उन्होंने कॉलेज में अच्छा प्रदर्शन किया. उनकी योजना एक डॉक्टर बनने की थी. इसके लिए उन्होंने कैम्ब्रिज विश्वविद्यालय में साक्षात्कार भी दिया था. लेकिन यह जानने के बाद कि उनका कैंसर लाइलाज है उन्होंने अपना आवेदन वापस ले लिया. उनके प्रधानाध्यापक स्टुअर्ट जोंस ने कहा, " मैं जितने लोगों से अब तक मिला हूँ उसमें स्टीफ़न सबसे अद्भुत व्यक्ति थे. " 7 जनवरी 2013 को स्टीफ़न ने अपनी ज़िंदगी की बातों का ऑनलाइन पेज़ " स्टीफ़न स्टोरी " बनाकर साझा करने का फ़ैसला लिया. जिसमें उन्होंने 46 चीज़ों की सूची बनाई थी जो वे करना चाहते थे. अपने फ़ेसबुक संदेश में स्टीफ़न ने कहा कि वे ख़ुद को मिले समर्थन से अभिभूत है. उन्होंने कहा, " लोगों का एक साथ इस मक़सद के लिए आना वाकई में दिल को छूने वाला है. मेरी और भविष्य में होने वाले किसी भी कैंसर मरीज जिन्हें इन पैसों से मदद मिलेगी की तरफ से धन्यवाद. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

स्टीफ़न सटन कैंसर के इलाज़ के दौरान इस बात को लेकर दृढ़ निश्चयी थे कि वे अपनी कहानी को एक दुखद कहानी नहीं बनने देंगे.


Prompt:
Summarize the following text in Hindi.

Text:
संयुक्त राष्ट्र ने कहा है कि स्कूलों और अस्पतालों पर हुए हमलों में 50 लोगों की मौत हो गई है. तुर्की के विदेश मंत्रालय ने इन हमलों के लिए रूस को दोषी ठहराया. मास्को ने अभी तक इन आरोपों का जवाब नहीं दिया है. इस बीच, सीरिया के राष्ट्रपति बशर अल-असद ने सीरिया में युद्ध को ख़त्म किए जाने की योजना पर संदेह जताया है. पिछले हफ़्ते विश्व शक्तियों ने सीरिया में सीमित संघर्ष विराम की दिशा में काम करने पर सहमति जताई थी. समाप्त लेकिन इस घोषणा पर टिप्पणी करते हुए राष्ट्रपति असद ने कहा कि इस तरह के संघर्ष विराम का मतलब यह नहीं होगा कि सभी पक्ष अपना हथियार डाल देंगे. क्या है युद्ध अपराध 'स्पष्ट युद्ध अपराध' फ़्रांस ने कड़े शब्दों में एमएसएफ़ क्लिनिक पर की गई बमबारी की निंदा की है. फ़्रांस के विदेश मंत्री ज्यां मार्क एरो ने कहा कि इस तरह के हमले 'युद्ध अपराध' होते हैं. तुर्की ने भी इन हमलों को 'स्पष्ट' युद्ध अपराध कहा है. हाल के दिनों में तुर्की और रूस के संबंध बेहद तनावपूर्ण हो गए हैं. विद्रोहियों के ख़िलाफ़ आक्रामक रुख़ करते हुए रूस सीरिया की सरकार का समर्थन कर रहा है. लेकिन रूस का कहना है कि वो केवल चरमपंथियों को ही निशाना बना रहा है. एक निगरानी समूह सीरियन ऑब्ज़र्वेटरी फॉर ह्यूमन राइट्स ने कहा है कि कुर्द सेना ने उत्तरी सीरिया में इस्लामी विद्रोहियों से ताल रिफ़ात शहर को क़ब्जे में ले लिया है. सीरिया में लगभग पांच सालों से चल रहे युद्ध में 250,000 से ज्यादा लोगों की मौत हो चुकी है जबकि 1.1 करोड़ से ज़्यादा लोग विस्थापित हो चुके हैं. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

फ़्रांस और तुर्की ने कहा है कि उत्तरी सीरिया में अस्पतालों पर हो रहे हवाई हमले युद्ध अपराध की श्रेणी में आते हैं.


Prompt:
Summarize the following text in Hindi.

Text:
फाइल फोटो कर्नल एनएन जोशी ने बीबीसी को बताया कि गुरूवार शाम मिली एक सूचना के आधार पर सेना ने श्रीनगर के उत्तर में 70 किलोमीटर दूर कुपवाड़ा के राजवर के जंगली इलाके की घेराबंदी की. उन्होंने बताया कि चरमपंथियों ने सैन्य दस्ते पर घात लगाकर हमला किया जिसमें दो जवान मारे गए. कर्नल जोशी ने कहा," अभी तक हमारे जवानों ने दो चरमपंथियों को मारा है. उनकी शिनाख्त की जा रही है और सैन्य कार्रवाई अभी जारी है." भारत-पाकिस्तान की सेना के अधिकारी सीमा पर तनाव खत्म करने की ताज़ा कोशिश के तहत बातचीत कर रहे हैं और इस दौरान कश्मीर में चरमपंथी हिंसा में बढ़ोतरी हुई है. समाप्त स्थिति तनावपूर्ण फाइल फोटो कुपवाड़ा ज़िला नियंत्रण रेखा के करीब है जो कश्मीर क्षेत्र को दोनों देशों के बीच बांटने वाली सीमा है. पिछले महीने भी कुपवाड़ा में हिंसा की दो घटनाओं में सेना के दो जवान और पांच चरमपंथी मारे गए थे. इससे पहले सोपोर में एक लंबी मुठभेड़ के दौरान चरमपंथी मारा गया था. इसी सैन्य कार्रवाई में भारतीय सेना के एक जवान की भी मौत हो गई. कश्मीर घाटी में भारतीय सेना और अन्य सुरक्षा एजेंसियां चरमपंथियों के खिलाफ अपनी गतिविधियां तेज़ कर रही हैं. 'चरमपंथी भाग रहे हैं' पुलिस का कहना है कि अलग-अलग मुठभेड़ों में कम से कम 60 चरमपंथी मारे गए हैं. जब सेना के एक वरिष्ठ अधिकारी से पूछा गया कि क्या हिंसा में तेज़ी से निपटना एक नई चुनौती है, तो उन्होंने कहा, "ये तो साफ है कि अब चरमपंथी भाग रहे हैं. हम जंगलों और गांवों में उनका पीछा कर रहे हैं. इसका मतलब हिंसा में तेज़ी आना नहीं है." इस बीच श्रीनगर और अन्य प्रमुख शहरों में और उसके आसपास पुलिस और अर्धसैन्य बलों की टुकड़ियां तैनात की गई हैं, ताकि राज्य में गोमांस पर कोर्ट के प्रतिबंध के आदेश के खिलाफ हिंसक प्रदर्शनों को रोका जा सके. कई अलगाववादी दलों ने शनिवार को घाटी में बंद का आह्वान किया है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

भारत प्रशासित कश्मीर में सैन्य अधिकारियों का कहना है कि चरमपंथियों के साथ रात भर चली मुठभेड़ में दो सैनिक मारे गए हैं और ऑपरेशन जारी है.


Prompt:
Summarize the following text in Hindi.

Text:
इसका असर दिखने भी लगा है. ग्लेशियर पिघल रहे हैं और रेगिस्तान पसरते जा रहे हैं. कहीं असामान्य बारिश हो रही है तो कहीं असमय ओले पड़ रहे हैं. कहीं सूखा है तो कहीं नमी कम नहीं हो रही है. वैज्ञानिक कहते हैं कि इस परिवर्तन के पीछे ग्रीन हाउस गैसों की मुख्य भूमिका है. जिन्हें सीएफसी या क्लोरो फ्लोरो कार्बन भी कहते हैं. इनमें कार्बन डाई ऑक्साइड है, मीथेन है, नाइट्रस ऑक्साइड है और वाष्प है. वैज्ञानिकों का कहना है कि ये गैसें वातावरण में बढ़ती जा रही हैं और इससे ओज़ोन परत की छेद का दायरा बढ़ता ही जा रहा है. ओज़ोन की परत ही सूरज और पृथ्वी के बीच एक कवच की तरह है. तो क्या कारण हैं ग्लोबल वार्मिंग के? वैज्ञानिक कहते हैं कि इसके पीछे तेज़ी से हुआ औद्योगीकरण है, जंगलों का तेज़ी से कम होना है, पेट्रोलियम पदार्थों के धुँए से होने वाला प्रदूषण है और फ़्रिज, एयरकंडीशनर आदि का बढ़ता प्रयोग भी है. क्या होगा असर? वैज्ञानिक कहते हैं कि इस समय दुनिया का औसत तापमान 15 डिग्री सेंटीग्रेड है और वर्ष 2100 तक इसमें डेढ़ से छह डिग्री तक की वृद्धि हो सकती है. एक चेतावनी यह भी है कि यदि ग्रीन हाउस गैसों का उत्सर्जन तत्काल बहुत कम कर दिया जाए तो भी तापमान में बढ़ोत्तरी तत्काल रुकने की संभावना नहीं है. वैज्ञानिकों का कहना है कि पर्यावरण और पानी की बड़ी इकाइयों को इस परिवर्तन के हिसाब से बदलने में भी सैकड़ों साल लग जाएँगे. ग्लोबल वार्मिंग को रोकने के उपाय वैज्ञानिकों और पर्यावरणवादियों का कहना है कि ग्लोबल वार्मिंग में कमी के लिए मुख्य रुप से सीएफसी गैसों का ऊत्सर्जन कम रोकना होगा और इसके लिए फ्रिज़, एयर कंडीशनर और दूसरे कूलिंग मशीनों का इस्तेमाल कम करना होगा या ऐसी मशीनों का उपयोग करना होगा जिनसे सीएफसी गैसें कम निकलती हैं. औद्योगिक इकाइयों की चिमनियों से निकले वाला धुँआ हानिकारक हैं और इनसे निकलने वाला कार्बन डाई ऑक्साइड गर्मी बढ़ाता है. इन इकाइयों में प्रदूषण रोकने के उपाय करने होंगे. वाहनों में से निकलने वाले धुँए का प्रभाव कम करने के लिए पर्यावरण मानकों का सख़्ती से पालन करना होगा. उद्योगों और ख़ासकर रासायनिक इकाइयों से निकलने वाले कचरे को फिर से उपयोग में लाने लायक बनाने की कोशिश करनी होगी. और प्राथमिकता के आधार पर पेड़ों की कटाई रोकनी होगी और जंगलों के संरक्षण पर बल देना होगा. अक्षय ऊर्जा के उपायों पर ध्यान देना होगा यानी अगर कोयले से बनने वाली बिजली के बदले पवन ऊर्जा, सौर ऊर्जा और पनबिजली पर ध्यान दिया जाए तो आबोहवा को गर्म करने वाली गैसों पर नियंत्रण पाया जा सकता है. याद रहे कि जो कुछ हो रहा है या हो चुका है वैज्ञानिकों के अनुसार उसके लिए मानवीय गतिविधियाँ ही दोषी हैं.

Summary:

ग्लोबल वार्मिंग या वैश्विक तापमान बढ़ने का मतलब है कि पृथ्वी लगातार गर्म होती जा रही है. विज्ञानिकों का कहना है कि आने वाले दिनों में सूखा बढ़ेगा, बाढ़ की घटनाएँ बढ़ेंगी और मौसम का मिज़ाज बुरी तरह बिगड़ा हुआ दिखेगा.


Prompt:
Summarize the following text in Hindi.

Text:
ट्रंप ने ट्विटर पर लिखा, ''मेक अमरीका ग्रेट अगेन,'' यानी अमरीका को फिर से महान बनाएंगे. इससे पहले फ्रांस के राष्ट्रपति इमैनुएल मैक्रों ने ट्रंप के पेरिस समझौते से बाहर जाने फैसले पर कहा था- हम प्लेनेट को फिर से महान बनाएंगे. राष्ट्रपति ट्रंप ने इससे पहले कहा ट्रंप ने पूरा किया चुनावी वादा? बीते साल जब ट्रंप हिलेरी क्लिंटन के साथ अमरीकी राष्ट्रपति पद की दौड़ में शामिल थे. जब ट्रंप ने चुनावी प्रचार के दौरान अमरीका को जलवायु परिवर्तन समझौते से बाहर कराने का वादा किया था. दरअसल ट्रंप ने साल 2011 में मेक अमरीका ग्रेट अगेन कहा था. तब वो राष्ट्रपति पद की दौड़ में तो शामिल नहीं थे लेकिन उन्होंने कहा था, ''मैं अपने सारे विकल्प खुले रखना चाहता हूं. क्योंकि हमें अमरीका को फिर से महान बनाना होगा.'' इसके बाद जब ट्रंप अमरीकी राष्ट्रपति पद की दौड़ में शामिल हुए, तब ये उनका चुनावी नारा बना. क्या है पेरिस समझौता? जलवायु परिवर्तन और ग्लोबल वॉर्मिंग का मतलब है उद्योगों और कृषि कार्यों से उत्सर्जित होने वाली गैसों से पर्यावरण पर होने वाले नकारात्मक और नुक़सानदेह असर. पेरिस समझौते का मक़सद गैसों का उत्सर्जन कम कर दुनियाभर में बढ़ रहे तापमान को रोकना था. वैश्विक तापमान को दो डिग्री सेल्सियस से नीचे रखना और कोशिश करना कि वो 1.5 डिग्री सेल्सियस से अधिक न बढ़े. मानवीय कार्यों से होने वाले ग्रीनहाउस गैस उत्सर्जन को इस स्तर पर लाना की पेड़, मिट्टी और समुद्र उसे प्राकृतिक रूप से सोख लें. इसकी शुरुआत 2050 से 2100 के बीच करना. हर पांच साल में गैस उत्सर्जन में कटौती में प्रत्येक देश की भूमिका की प्रगति की समीक्षा करना. विकासशील देशों के लिए जलवायु वित्तीय सहायता के लिए 100 अरब डॉलर प्रति वर्ष देना और भविष्य में इसे बढ़ाने के प्रति प्रतिबद्धता. ट्रंप के ट्वीट पर लोगों की चुटकी @AynRandPaulRyan ने ट्रंप के ट्वीट पर जवाब देते हुए लिखा, ''दुर्भाग्य से आपके पेरिस समझौते से बाहर आने के फैसले के चलते हम सब पानी में समा जाएंगे.'' अन्ना अकाना ने लिखा, ''ट्रंप आप इस्तीफा दे दीजिए.'' निक ने लिखा, ''जब राष्ट्रपति को क्लाइमेंट चेंज से ज्यादा कैपसलॉक पर यकीन हो तो मानिए कि अमरीका मुसीबत में है.'' ट्रंप के इस ट्वीट के सारे अल्फाबेट्स कैपिटल हैं. इस पर तंज करते हुए @ZaackHunt कहते हैं, ''मुझे लगता है कि आपका कैप्सलॉक बटन दबा रह गया है.'' जेमी कहते हैं, ''एक बार आप दफ्तर से बाहर निकल जाएं तो हम अमरीका को महान बनाने की सोच सकते हैं.'' ट्रंप की टा टा के बाद अब क्या होगा पेरिस समझौते का? पेरिस समझौते को भारत की मंज़ूरी का मतलब पेरिस समझौते का भारत पर क्या होगा असर? (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

पेरिस समझौते से बाहर निकलने का फैसला कर चुके अमरीकी राष्ट्रपति डोनल्ड ट्रंप ने अपना चुनावी नारा दोहराया है.


Prompt:
Summarize the following text in Hindi.

Text:
ट्रंप ने इंडियाना में एक रैली को संबोधित करते हुए चीन की व्यापार नीति की कड़ी आलोचना करते हुए उसे दुनियाभर के इतिहास में 'सबसे बड़ी चोरी' के लिए जिम्मेदार बताया. अरबपति कारोबारी ट्रंप लंबे समय से चीन को इस बात के लिए कोसते रहे हैं कि अपना निर्यात बढ़ाने के लिए चीन अपनी मुद्रा में जोड़-तोड़ करता रहा है. ट्रंप ने आरोप लगाया कि चीन के इस क़दम से अमरीकी कारोबार और कामगारों को बुरी तरह से नुकसान हुआ है. उन्होंने कहा, "चीन अमरीका का 'रेप' करता रहे, अब हम इसकी इजाजत नहीं दे सकते. लेकिन अब तक यही होता आया है." समाप्त उन्होंने कहा, "हम सबकुछ बदलने वाले हैं और हमारे पास कार्ड भी है, इसे भूलिएगा मत." ट्रंप कहते हैं, "चीन पर इस्तेमाल करने के लिए हमारे पास बहुत सारी शक्तियां हैं." (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

अमरीका के राष्ट्रपति चुनान में रिपब्लिकन पार्टी की उम्मीदवारी की दौड़ में आगे चल रहे डोनल्ड ट्रंप ने चीन पर अमरीका का 'रेप' करने का आरोप लगाया है.


Prompt:
Summarize the following text in Hindi.

Text:
दूसरी ओर बिहार और झारखंड की स्थिति का ज़िम्मा उनके सिपहसालारों अर्जुन सिंह और माखनलाल फोतेदार पर मढ़ दिया गया. पर आज से लगभग दस माह पहले सोनिया गाँधी की त्याग की मूर्ति के रूप में जो छवि बनी थी उस पर उंगलियाँ उठने लगीं हैं. वरिष्ठ पत्रकार नीरजा चौधरी का कहना है, '' लोगों में उनकी छवि को धक्का लगा है क्योंकि यह धारणा बन गई है कि सोनिया गांधी पीछे से सरकार चला रही हैं.'' उनका कहना है, ''कारण यह भी है कि मनमोहन सिंह काफी संकोची है और ऐसा कहा जाता है सरकार चलाने का काम वो करते हैं और सारे राजनीतिक फ़ैसले सोनिया गाँधी करती हैं.'' विश्लेषकों का मत है कि हाल के घटनाक्रम ने सोनिया गाँधी के आभामंडल में सेंध ज़रूर लगा दी है. आउटलुक पत्रिका के संपादक आलोक मेहता कहते हैं, ''मुझे लगता है कि कांग्रेस ने ढोल पीटा इसलिए उनकी ऐसी छवि बनी. पर कांग्रेस में कई ऐसे नेता दबी ज़बान में कहते हैं कि त्याग वाली स्थिति अब नहीं है.'' वरिष्ठ पत्रकार प्रभाष जोशी का कहना है कि सोनिया गाँधी अपनी छवि का इस्तेमाल यूपीए को मज़बूत करने के लिए और कांग्रेस के पुनर्जन्म के लिए कर सकती थीं पर वैसा हुआ नहीं. गठबंधन धर्म गठबंधन धर्म के पालन के लिए कांग्रेस पार्टी कितनी तैयार है इस पर अब एक बार फिर चर्चा हो रही है. तमिलनाडु में केंद्रीय मंत्री इवीकेएस इलागोवन के बयान कि कांग्रेस दूसरों को सत्ता में बनाए रखने के लिए राजनीति में नहीं है. इस बयान ने एक बार फिर कांग्रेस के गठबंधन के प्रति नजरिए को उजागर किया है. प्रभाष जोशी का मानना है कि कांग्रेस के लिए सबसे बड़ी चुनौती बिहार और उत्तरप्रेदश में है और शायद यही कारण था कि कांग्रेस ने बिहार में ऐसा रुख अपनाया. उनका कहना है,''कांग्रेस यह कोशिश कर रही है कि वह दलितों और मुसलमानों का एक गठबंधन बनाए जिसे वह अपनी ऊँची जाति के समर्थन को पुष्ट करते हुए उत्तर प्रदेश और बिहार में अपनी ताक़त बढ़ाए. पर कांग्रेस ऐसा नहीं कर पायी.'' पर यह भी एक यथार्थ है कि केंद्र में सत्ता चलाने के अलावा सोनिया गांधी पर कांग्रेस पार्टी को मज़बूत करने का ज़िम्मा भी है. पर सवाल यह है कि जो नतीजे निकले उनसे शायद कुछ सीख भी कांग्रेस पार्टी को मिले. नीरजा चौधरी का मानना है,'' मुझे लगता है कि सलाहकार बदलने से ज़्यादा सोनिया गाँधी जिन लोगों की मदद से निर्णय ले रही हैं,उसे विस्तृत बनाए जाने की ज़रूरत है.'' उनका मानना है कि शुरू में जब वे कांग्रेस अध्यक्ष बनी थी तो 20-30 लोगों से हर बात पर राय लेती थी. सवाल है कि क्या अब कांग्रेस में आत्ममंथन होगा और पार्टी की कार्यप्रणाली बदलेगी आने वाले दिनों में ये तस्वीर शायद कुछ साफ़ होगी.

Summary:

बिहार, झारखंड और हरियाणा के चुनाव संपन्न हुए. हरियाणा में कांग्रेस पार्टी की शानदार जीत का सेहरा सोनिया गाँधी के विश्वासपात्रों ने उनके सिर पहनाया.


Prompt:
Summarize the following text in Hindi.

Text:
अन्ना हज़ारे खिचड़ी सरकार में भ्रष्टाचार होते हैं, इसलिए आम आदमी पार्टी को किसी पार्टी से गठजोड़ नहीं करना चाहिए. कांग्रेस ने साल 2011 के आंदोलन के दौरान लोगों के साथ धोखा किया, जनता इससे नाराज़ थी. कांग्रेस अभी भी नहीं सुधरी तो लोकसभा चुनाव में भी उसे मुंह की खानी पड़ेगी. निर्मला सीतारामन हम 'आप' के प्रदर्शन का स्वागत करते हैं लेकिन 'आप' के उम्मीदवारों को किसी तरह से प्रलोभन देकर वहाँ फूट पैदा करने में भाजपा की कोई दिलचस्पी नहीं है. चंदन मित्रा मैं निराश हूँ. मुझे उम्मीद थी कि हम दिल्ली में क्लीन स्वीप करेंगे. ऐसी उम्मीद नहीं थी कि एक नई पार्टी जिसका कोई एजेंडा नहीं था, इतना अच्छा प्रदर्शन करेगी. इरफ़ान हबीब ये कांग्रेस के खिलाफ़ आम जनता का निर्णायक फ़ैसला है. इसमें किंतु-परंतु की कोई गुंजाइश नहीं क्योंकि इसका कोई मतलब नहीं होगा. कांग्रेस को संयम के साथ इन नतीजों को स्वीकार करना चाहिए. शाज़िया इल्मी आम आदमी पार्टी, किसी भी पार्टी से कोई गठजोड़ नहीं करेगी. हम असल मुद्दों को लेकर जनता के बीच गये थे. शेखर कपूर, फ़िल्मकार आम आदमी पार्टी को बधाई. उम्मीद है कि आप की जीत साल 2014 के चुनावों में एक नई क्रांति लाए. भारत बदलाव के लिए तैयार है. वहीं बीबीसी संवाददाता नितिन श्रीवास्तव का कहना है, ''दिल्ली में दिलचस्प रहेगा ये देखना कि आम आदमी पार्टी मुख्य विपक्षी पार्टी की भूमिका कैसे निभाती है. विधान सभा में आने वाले तमाम विधेयकों से लेकर पार्किंग और मंडी तक के ठेकों पर अब केजरीवाल और उनकी पार्टी की आधिकारिक नज़र रहेगी. एक नई राजनीतिक पारी की चुनौतीपूर्ण शुरुआत!

Summary:

दिल्ली विधानसभा चुनाव के नतीजों के रुझान आने के साथ ही नेताओं और कई अन्य जानी-मानी हस्तियों के बयान आने शुरु हो गये जिनमें आम आदमी पार्टी के प्रदर्शन को सराहा गया है.


Prompt:
Summarize the following text in Hindi.

Text:
अहमदाहबाद के अतिरिक्त मुख्य अग्निशमन अधिकारी राजेश भट्ट ने बीबीसी को बताया कि शहर के नवरंगपुरा इलाक़े में स्थित श्रेय अस्पताल में तड़के तीन बजे आग लग गई. अधिकारी ने बताया कि आग अस्पताल के कर्मचारी पीपीई किट पहनकर काम कर रहे थे जब शॉर्ट सर्किट की वजह से आग लग गई. आग पर एक घंटे में क़ाबू पा लिया गया मगर अफ़रातफ़री की वजह से 8 मरीज़ों की मौत हो गई. राजेश भट्ट ने बताया कि आग लगने के बाद अस्पताल के 40 मरीज़ों को एसपीवी अस्पताल में स्थानांतरित कर दिया गया है. सभी मरीज़ कोरोना पॉज़िटिव थे. समाप्त अधिकारी ने कहा कि बचाव कार्य में लगे अग्निशमन दल के सभी कर्मचारियों को क्वारंटीन कर दिया गया है क्योंकि वो मरीज़ों के संपर्क में आए थे. पुलिस ने दुर्घटना में मौत का मामला दर्ज किया है और इस सिलसिले में जाँच की जा रही है. प्रधानमंत्री नरेंद्र मोदी ने इस हादसे पर शोक जताया है और कहा है कि उन्हों मुख्यमंत्री विजय रूपाणी से बात की है. उन्होंने ट्वीट कर जानकारी की कि प्रशासन सभी प्रभावित लोगों को सहायता पहुँचा रहा है. मुख्यमंत्री विजय रूपाणी ने आग लगने की घटना की तत्काल जाँच के आदेश जारी किए हैं और तीन दिन के भीतर ज़िम्मेदार लोगों की पहचान करने का आदेश दिया है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

गुजरात के अहमदाबाद शहर में कोरोना मरीज़ों के लिए निर्धारित एक अस्पताल में आग लगने की एक घटना में 8 मरीज़ों की मौत हो गई है. मारे गए मरीज़ों में तीन महिलाएँ थीं.


Prompt:
Summarize the following text in Hindi.

Text:
बीबीसी के अप ऑलनाइट कार्यक्रम में रॉड शार्प से बातचीत के दौरान उन्होंने कहा कि उनकी बेटी अपने पिता की डुप्लीकेट लगती है. अमीना एक अनजाने स्पर्म डोनर की मदद से मां बनी थीं लेकिन बाद में उनमें अपनी बेटी के पिता को लेकर उत्सुकता पैदा हो गई. वह कहती हैं, "वह (उनकी बेटी) बहुत ही सुंदर थी लेकिन अपने सुनहरे बालों, नीली आंखों और गोरी त्वचा की वजह से साफ़ था कि मुझ पर नहीं गई थी क्योंकि मेरी त्वचा, बालों और आंखों का रंग काला है." अमीना ने औपचारिक ढंग से उस अनजान स्पर्म डोनर को संपर्क किया क्योंकि वह 'इतनी प्यारी बच्ची के लिए दिल से उनका धन्यवाद करना चाहती थीं.' समाप्त उन्हें स्पर्म डोनर के बारे में बस वही जानकारियां थीं, जो पंजीकरण करवाते समय दी जाती हैं. उन्होंने स्पर्म डोनर की शक्ल भी नहीं देखी थी. अमीना ने उस अनजान स्पर्म डोनर को अपनी बच्ची की तस्वीरें भेजीं और उसने भी काफ़ी सकारात्मक जवाब दिया. वे लोग छह महीने तक ईमेल के ज़रिए संपर्क में रहे. इसके बावजूद उन्होंने न स्पर्म डोनर की शक्ल देखी थी और न उसकी आवाज़ सुनी थी. जब उनकी बेटी एक साल की हो गई, तो वह छुट्टियां मनाने ब्रिटेन गईं, जहां वह अपने परिचितों और रिश्तेदारों को अपनी बेटी से मिला रही थीं. यही वह समय था जब वह उससे (स्पर्म डोनर) से मिलीं. अमीना कहती हैं, "और वह दोनों मिलते ही एक-दूसरे को प्यार करने लगे. मुझे पता नहीं यह क्या था, किस वजह से था लेकिन पिता और बेटी को एक-दूसरे को देखते ही प्यार हो गया. और फिर यह संबंध और मज़बूत हो गया." अमीना ने अपने अनजान स्पर्म डोनर को ढूंढने, उससे मिलने और प्यार होने को लेकर अपनी किताब 'हाऊ आई मेट योअर फ़ादर' (मैं तुम्हारे पिता से कैसे मिली) में लिखा है. अब उनकी कहानी पर एक फ़िल्म भी बन रही है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

शायद अमीना हार्ट की यह योजना नहीं थी कि वह अपने स्पर्म डोनर को ढूंढकर उससे शादी करें, पर ऐसा हो गया.


Prompt:
Summarize the following text in Hindi.

Text:
बाइडन और ट्रंप की फ़ाइल फ़ोटो व्लादिमीर पुतिन ने कहा है कि वो क़ानूनी लड़ाई के फ़ैसले आने तक इंतज़ार करेंगे तभी बाइडन को बधाई देंगे. रूसी टीवी चैनल को दिए इंटरव्यू में पुतिन ने कहा कि औपचारिक बधाई देने में देरी से रूस और अमेरिका के रिश्तों पर कोई असर नहीं पड़ेगा. हालांकि दोनों देशों के बीच के संबंधों में पहले से ही तनाव रहा है. लेकिन राष्ट्रपति डोनाल्ड ट्रंप हमेशा से पुतिन की तारीफ़ करते रहे हैं और उन पर राष्ट्रपति बनने में रूस से मदद लेने का भी आरोप है. समाप्त रूस और अमरीका क्या बोले पुतिन पुतिन से पूछा गया कि बधाई न देकर क्या पुतिन दोनों देशों के रिश्तों को ख़राब नहीं कर रहे हैं? इस सवाल के जवाब में उन्होंने कहा कि 'जो रिश्ता पहले से ही ख़राब है वो और क्या ख़राब होगा'. पुतिन ने कहा, "हमलोगों का दोनों से सम्मानजनक संबंध है. निवर्तमान राष्ट्रपति ट्रंप और नव-निर्वाचित राष्ट्रपति जो बाइडन दोनों से सम्मानजनक रिश्ते हैं. हमें किसी से कोई समस्या नहीं है. यह एक औपचारिक मामला है. हमारा कोई छुपा हुआ एजेंडा नहीं है. मुझे नहीं लगता कि औपचारिक रस्म निभाने में जल्दबाज़ी दिखाने से ख़राब रिश्ते अच्छे हो जाएंगे." पुतिन ने कहा कि दुनिया के जिन नेताओं ने बधाई दी है वे सभी अनुभवी लोग हैं और उन्हें पता है कि कब क्या करना है. रूसी राष्ट्रपति ने कहा कि पिछली बार भी सबने हिलेरी क्लिंटन को बधाई दे दी थी लेकिन जीत ट्रंप को मिली थी. यूरोप के देश ट्रंप और पुतिन के रिश्तों से असहज राजनीतिक संघर्ष के थमने तक इंतज़ार पुतिन ने कहा कि वो अमेरिका के किसी भी राष्ट्रपति के साथ काम करने को तैयार हैं जिन्हें वहाँ की जनता ने चुना है लेकिन यह महत्वपूर्ण है कि वोट गिने जाने और घरेलू राजनीतिक संघर्ष के थमने तक इंतज़ार किया जाए. पुतिन ने कहा, "अमेरिकी जनता का जिस भी राष्ट्रपति में भरोसा होगा हम उनके साथ काम करने को तैयार हैं." अमेरिका में तीन नवंबर को चुनाव हुआ था. चुनावी नतीजों में ट्रंप के प्रतिद्वंद्वी डेमोक्रेटिक पार्टी के जो बाइडन को विजेता घोषित किया गया है. लेकिन ट्रंप इसे मानने को तैयार नहीं हैं. ट्रंप दावा कर रहे हैं कि वोटों की गिनती में धोखाधड़ी हुई है. कई राज्यों में वोटों की गिनती अब भी चल रही है. बाइडन को ट्रंप से 60 लाख ज़्यादा वोट मिले हैं. अमेरिका में जीत के लिए 270 इलेक्टोरल कॉलेज के वोट चाहिए और बाइडन को 306 वोट मिल गए हैं. इसके बावजूद ट्रंप अपनी हार को स्वीकार नहीं कर रहे हैं. हॉन्ग कॉन्ग पर चीन ने पश्चिमी देशों को दी धमकी चीन की चुप्पी जो बाइडन को बधाई देने को लेकर रूस के दोस्त चीन ने भी लंबे समय तक चुप्पी रखी. पर चीन ने आख़िरकार 13 नवंबर को बाइडन को बधाई दी थी. चीन के विदेश मंत्रालय के प्रवक्ता ने 13 नवंबर को एक बेहद ही औपचारिक भाषा में कहा था, "हम अमेरिकी नागरिकों की पसंद का सम्मान करते हैं. जो बाइडन और कमला हैरिस को चीन बधाई देता है." चीन और अमेरिका के रिश्ते हाल के दिनों में काफ़ी तल्ख़ी वाले रहे हैं. ट्रेड, जासूसी और कोरोनो महामारी को लेकर चीन और अमेरिका में तनाव कई बार बद से बदतर स्थिति में पहुँच गया. जो बाइडन के सामने क्या हैं चुनौतियां? और जिन देशों से नहीं मिली बधाई जब ट्रंप को जीत मिली थी तो पुतिन ने तत्काल बधाई दी थी लेकिन बाइडन को लगता है कि पुतिन की बधाई के लिए और इंतज़ार करना पड़ सकता है. लेकिन बात केवल रूस और चीन तक ही सीमित नहीं है. बाइडन को अभी ब्राज़ील, मेक्सिको और उत्तर कोरिया से भी बधाई नहीं मिली है. ब्राज़ील के राष्ट्रपति जायर बोलसोनारो ट्रंप के अच्छे विश्वासपात्र माने जाते हैं. बाइडन ने अपने चुनावी कैंपेन में अमेज़न के जंगलों को बचाने के लिए ब्राज़ील पर दबाव डालने की भी बात कही थी. ऐसे में कहा जा रहा है कि ब्राज़ील की वर्तमान सरकार को ट्रंप की तुलना में बाइडन शायद अच्छे लगें. उत्तर कोरियाई शासक किम जोंग उन भी बाइडन को बधाई देने के मामले में चुप हैं जबकि पिछले चुनाव में उन्होंने ट्रंप को तत्काल बधाई दी थी वहीं मेक्सिको के राष्ट्रपति आंद्रेस मैनुएल लोपेज ने कहा है कि वो बाइडन को बधाई देने में जल्दबाज़ी नहीं दिखाएंगे. लोपेज़ के भी ट्रंप से अच्छे रिश्ते हैं. ऐसा तब है जब ट्रंप मेक्सिको से आने वाले प्रवासियों को लेकर बहुत ही सख़्त रहे हैं. उत्तर कोरियाई शासक किम जोंग उन भी बाइडन को बधाई देने के मामले में चुप हैं जबकि पिछले चुनाव में उन्होंने ट्रंप के तत्काल बधाई दी थी. बाइडन को लेकर कहा जाता है कि वो चीन और रूस को लेकर बहुत सख़्त रहेंगे और ऐसा कोई मौक़ा नहीं देंगे जिनसे दोनों देश वैश्विक रणनीति में भारी पड़ें. वहीं ट्रंप के बारे में कहा जाता है कि उनकी ग़लत नीतियों के कारण पिछले चार सालों में रूस और चीन को उभरने का मौक़ा मिला. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूबपर फ़ॉलो भी कर सकते हैं.)

Summary:

रूसी राष्ट्रपति व्लादिमीर पुतिन ने बताया है कि उन्होंने अमेरिका के नव-निर्वाचित राष्ट्रपति जो बाइडन को जीत की बधाई क्यों नहीं दी है.


Prompt:
Summarize the following text in Hindi.

Text:
लोकसभा चुनाव में भी लालू यादव की पार्टी राष्ट्रीय जनता दल बुरी तरह हारी थी. कांग्रेस, और खासकर राहुल गांधी के साथ उनके रिश्ते पूरी तरह से बिगड़ चुके थे. वाकई लालू यादव पूरी तरह ख़त्म हो चुके थे. लेकिन हालिया बिहार विधानसभा चुनाव से उन्होंने वापसी की है. बिहार विधानसभा चुनाव में राजद अकेली सबसे बड़ी पार्टी के रूप में उभरी है. भाजपा के जो नेता 'किंग मेकर' कहकर उनका मखौल उड़ाया करते थे वे अपनी क़रारी हार के बाद अब ख़ामोश हो गए हैं. अपनी हार से भाजपा दुखी है. वो चाहती है कि लालू यादव नीतीश कुमार के लिए मुश्किलें खड़ी करें. समाप्त भाजपा ये सोच कर ख़ुश हो रही है कि आने वाले दिनों में लालू यादव के हाथ में रिमोट कंट्रोल रहेगा और बिहार की नई सरकार जल्दी ही गिर जाएगी. वो बल्कि राजद नेताओं को ये याद कराने में व्यस्त हो गई है कि लालू को उपमुख्यमंत्री पद की मांग करनी चाहिए. और भाजपा बेशक़ ये चाहती है कि राजद के विधायक उसी अराजकता का परिचय दें जिसके लिए लालू यादव बदनाम रहे हैं. यदि ऐसा हुआ तो बिहार की जीत की ख़ुशी जल्द ही ग़ायब हो जाएगी. और महागठबंधन तुरंत बिखर जाएगा. लेकिन लालू प्रसाद यादव ने संकेत दिए हैं कि ऐसा कुछ नहीं होगा. पटना में रविवार को हुए एक संयुक्त प्रेस कांफ्रेंस में संकेत दिए कि वे और नीतीश छिपी हुई दिक्कतों को लेकर पहले से सजग थे. उन्होंने वो बात भी कही जो जीत की धूमधाम में दब गई थी. वे बोले, "हम इतने बेवकूफ़ नहीं कि आने वाले ख़तरों को भांप न सकें... अगर हमने अब ग़लती की तो जनता कभी माफ़ नहीं करेगी." लालू यादव ने अपने संकल्प को जाहिर किया कि वे राष्ट्रीय स्तर पर विपक्ष की भूमिका निभाते रहेंगे. और ये संयोग नहीं कि उन्होंने ऐलान किया कि वे जनता का धन्यवाद देने के लिए वाराणसी, प्रधानमंत्री के निर्वाचन क्षेत्र, जाएंगे. बिहार के मुख्यमंत्री के रूप में लालू प्रसाद यादव और उनकी पत्नी राबड़ी देवी के 1990-2005 के शासन काल को जंगल राज या अराजक शासन पुकारना एक फ़ैशन बन गया है. चारा घोटाला 1996 में सामने आया जिसमें 1983-1996 के बीच 1,200 करोड़ रुपए का घपला हुआ और इस मामले में लालू यादव को 1997 में गिरफ़्तार कर जेल भेज दिया गया. ये मामला उन कई मामलों में से एक था जिनके आधार पर लालू को 2014 में दोषी करार देते हुए चुनाव लड़ने से रोक दिया गया. लेकिन उनके आलोचकों ने कई बातें बड़ी आसानी से भूला दी है. बिहार में 1980-1990 के बीच की अवधि कोई स्वर्णिम युग नहीं थी. लालू प्रसाद के मुख्यमंत्री बनने के पहले जनसंहार, जाति आधारित निजी सेनाएं, माओवादी हिंसा, फिरौती के लिए अपहरण जैसी समस्याएं मौजूद थीं. साल 1995 में शानदार चुनावी जीत के बस एक साल बाद ही चारा घोटाला हुआ था. तत्कालीन मुख्यमंत्री, वित्त मंत्री, गृह मंत्री होने के कारण उन्हें तब इस घोटाले के लिए जवाबदेह ठहराया गया था. लालू के ख़िलाफ़ सारे सबूत परिस्थितिजन्य थे. सीबीआई ने घोटाले में पूर्व मुख्यमंत्री जगन्नाथ मिश्रा जैसे राजनेता, आईएएस अधिकारी, आपूर्तिकर्ताओं आदि पर आरोप लगाए थे. घोटाले को संरक्षण देने के बावजूद पुलिस और सतर्कता अधिकारी लोगों की आंखों में धूल झोंकने में सफल हो गए. इन संरक्षकों का एक बड़ा हिस्सा थे अगड़ी जातियां और 'शिक्षित'. लालू प्रसाद यादव जब केंद्रीय रेल मंत्री थे तो उनसे एक संवाददाता ने पूछा कि रेलवे में उल्लेखनीय काम करने के बावजूद वे बिहार में क्यों हार गए. उनका जवाब निरुत्तर कर देने वाला था. उन्होंने कहा, “ जब 1996 में काम करने का वक्त आया तो मुझे जेल में डाल दिया गया." हालांकि हल्के फुल्के अंदाज में कही गई ये बात सवाल का जवाब नहीं थी लेकिन इसमें एक आशय छिपा था. मुख्यमंत्री के रूप में ज़िम्मेदारी संभालने से पहले लालू यादव कभी भी मंत्री नहीं बने थे. उन्होंने काम करते हुए सब कुछ सीखा. अपने दूसरे कार्यकाल में ख़ुद का अस्तित्व बनाए रखने के लिए वे राजनीतिक लड़ाई लड़ रहे थे. लेकिन 2004 से 2009 के बीच रेल मंत्री के रूप में उनका कार्यकाल विवादों से मुक्त रहा. उन्होंने सबक ले लिया था. उन्होंने संवाददाता को बताया, “मैंने ख़ुद डॉ मनमोहन सिंह को कहा था कि मुझ पर नज़र रखने के लिए वे आईबी, रॉ और कोई दूसरी एजेंसी को लगा दें... मैं जानता हूं कि लोग मेरा भेद जानने के इंतज़ार में हैं.” उनके हाव-भाव से हम निश्चिंत हो सकते हैं कि लालू यादव को बिहार के लोगों ने जो दूसरा मौक़ा दिया है उसे वे अब नहीं गंवाएंगे. जनता ने दूसरा मौक़ा दिया है. तीसरे की बारी कभी नहीं आएगी. (ये लेखक के निजी विचार हैं.) (बीबीसी हिन्दी के एंड्रॉएड ऐप के लिए यहां क्लिक करें. फ़ेसबुक और ट्विटर पर भी फ़ॉलो कर सकते हैं.)

Summary:

पिछला साल लालू यादव के लिए एक डरावने सपने की तरह था. उन्हें चारा घोटाले में दोषी क़रार दिया गया. वे चुनाव नहीं लड़ सकते थे.


Prompt:
Summarize the following text in Hindi.

Text:
बीबीसी संवाददाता बेन ब्राउन ने बताया है कि हमले में एक इराक़ी अनुवादक के भी मारे जाने की आशंका है. ब्रिटेन के मारे गए तीनों सैनिक ब्लैक वॉच रेजिमेंट के थे जिसके क़रीब 800 सैनिकों को हाल ही में अमरीका के अनुरोध पर बसरा से बग़दाद के निकट तैनात किया गया था. ब्रितानी सरकार ने भी इस रेजिमेंट के तीन सैनिकों के मारे जाने की पुष्टि कर दी है. सैनिक मामलों के मंत्री एडम इंग्रैम ने हाउस ऑफ़ कॉमंस को बताया, "हादसे की जगह चिकित्सा सुविधा पहुँचाने में अमरीकी सैनिकों ने सहायता की." प्रधानमंत्री टोनी ब्लेयर के प्रवक्ता ने कहा, "प्रधानमंत्री की पूरी सहानुभूति ब्लैक वॉच के सैनिकों और उनके परिवारजनों के साथ है." एक साल से भी ज़्यादा समय पहले बसरा में तीन ब्रितानी सैनिक मारे गए थे. इस घटना को उसके बाद की सबसे बड़ी घटना माना जा रहा है. बीबीसी संवाददाता बेन ब्राउन का कहना है कि इस घटना के बाद ब्रितानी रेजिमेंट ब्लैक वॉच के सैनिक सदमे में हैं. जब से ब्रिटिश ब्लैक वॉच रेजिमेंट के सैनिक बग़दाद के दक्षिण पहुँचे हैं, उन पर कई हमले हुए हैं. मंगलवार शाम को भी कैंप डॉगवुड कॉम्प्लेक्स पर मोर्टार से हमला किया गया था. उसी दिन रक्षा मंत्री जेफ़ हून ने उम्मीद जताई थी कि ब्लैक वॉच रेजिमेंट के सैनिक 30 दिनों के अंदर वापस अपने ठिकाने पर लौट जाएँगे.

Summary:

इराक़ की राजधानी बग़दाद से दक्षिण चरमपंथियों द्वारा घात लगाकर किए गए हमले में ब्रिटेन के तीन सैनिक मारे गए हैं. हमले में कई सैनिक घायल भी हुए हैं.


Prompt:
Summarize the following text in Hindi.

Text:
रविवार को वेटिकन के सेंट पीटर स्क्वायर में पोप फ्रांसिस ने उन्हें संत की उपाधि दी. इस मौक़े पर वहां हुए विशेष कार्यक्रम में दसियों हज़ार लोग मौजूद थे. भारत की विदेश मंत्री सुषमा स्वराज, दिल्ली के मुख्यमंत्री अरविंद केजरीवाल और बंगाल की मुख्यमंत्री ममता बनर्जी भी कार्यक्रम में शरीक होने के लिए ख़ास तौर से वेटिकन गए हैं. 1997 में मदर टेरेसा का निधन हो गया था. लेकिन मदर टेरेसा के नाम से दो बीमारियों के चमत्कारिक ढंग से ठीक होने के बाद वेटिकन ने उन्हें संत बनाने का रास्ता साफ़ कर दिया था. संत का दर्जा पाने के लिए कम से कम दो चमत्कार करना ज़रुरी है. समाप्त वेटिकन के अनुसार साल 2002 में मदर टेरेसा से प्रार्थना करने के बाद एक भारतीय महिला मोनिका बेसरा के पेट का ट्यूमर चमत्कारिक ढंग से ठीक हो गया था. इसी तरह वेटिकन ने टेरेसा से जुड़े एक और चमत्कार की पुष्टि की थी. 2008 में ब्राज़ील की एक महिला का ब्रेन ट्यूमर ठीक हो गया. इसे पोप फ्रांसिस ने मदर टेरेसा के दूसरे चमत्कार के रूप में मान्यता दे दी. इसके बाद अगले साल यानी साल 2009 में उन्हें संत बनाए जाने का रास्ता साफ़ हो गया था. मदर टेरेसा को 2003 में पोप जॉन पॉल द्वितीय ने धन्य घोषित किया था जो संत बनाए जाने की प्रक्रिया का पहला चरण है. मदर टेरेसा को कोलकाता की झुग्गी बस्तियों में उनके काम के लिए शांति के नोबेल पुरस्कार से भी सम्मानित किया गया था. उनका निधन 87 साल की उम्र में हुआ था. उन्होंने 1950 में मिशनरीज़ ऑफ़ चैरिटी की शुरुआत की थी. कोलकाता में इस मौक़े पर मिशनरीज़ ऑफ़ चैरिटी में उत्सव का माहौल है. मदर टेरेसा के मिशनरीज़ ऑफ़ चैरिटी से दुनिया भर की तीन हज़ार से ज़्यादा नन जुड़ी हुई हैं. कुष्ठ रोगियों की बस्तियां, ग़रीबों के लिए रसोई, स्कूल, आश्रम, अनाथ बच्चों के लिए घर आदि ऐसी सेवाएं हैं जो मदर टेरेसा ने शुरू की थी. हालांकि उन्हें आलोचना का भी शिकार होना पड़ा. उन पर उनकी मिशनरीज़ की ओर से चलाए जाने वाले अस्पतालों में सफ़ाई व्यवस्था ख़राब होने के आरोप लगे. उन पर चैरिटी वर्क के लिए पैसा लेने के भी आरोप लगाए गए. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

भारत में ग़रीबों के लिए काम करने वाली नन मदर टेरेसा को वेटिकन में हुए एक समारोह में संत की उपाधि दी गई.


Prompt:
Summarize the following text in Hindi.

Text:
जम्मू शहर के विभिन्न इलाक़ों में हज़ारों की संख्या में प्रदर्शनकारी सड़कों पर निकल आए और सरकार विरोधी नारे लगाते हुए पुलिस पर पथराव शुरू कर दिया. पुलिस ने प्रदर्शनकारियों को तितर-बितर करने के लिए लाठीचार्ज किया और आंसू गैस के गोले छोड़े. पुलिस का कहना है कि प्रदर्शनकारियों ने छह पुलिसकर्मियों की पिटाई कर दी, जिनमें से एक की हालत गंभीर है. जम्मू क्षेत्र के हिंदू बाहुल्य वाले अन्य शहरों में भी प्रदर्शन होने की ख़बरें हैं. बंद का असर जम्मू में दुकानें, व्यापारिक प्रतिष्ठान, शैक्षणिक संस्थान और बैंक बंद रहे और सरकारी दफ़्तरों में भी उपस्थिति बहुत कम रही. बंद का आह्वान अमरनाथ यात्रा संघर्ष समिति (एवाईएसएस) ने किया है. इसके अलावा बंद को भारतीय जनता पार्टी (भाजपा) समेत लगभग 30 राजनीतिक, सामाजिक और धार्मिक संगठनों का समर्थन हासिल है. बंद की मियाद सोमवार तक बढ़ा दी गई है. समिति की माँग है कि सरकार को अमरनाथ मंदिर बोर्ड को ज़मीन वापस देनी चाहिए. इस ज़मीन को लेकर हुए विवाद के बाद घाटी में ज़मीन देने के विरोध में हिंसक आंदोलन को देखते हुए राज्य सरकार ने ज़मीन वापस लेने की घोषणा की थी. लेकिन जम्मू में इस फ़ैसले का कड़ा विरोध हुआ और लगभग दस दिनों तक आंदोलन चला. इसके बाद स्थिति सामान्य हो रही थी, लेकिन इस मुद्दे पर बुधवार को एक युवक के आत्महत्या कर लेने से हालात फिर बिगड़ गए.

Summary:

अमरनाथ मंदिर बोर्ड को आबंटित ज़मीन रद्द किए जाने के विरोध में भारत प्रशासित जम्मू-कश्मीर की शीतकालीन राजधानी जम्मू हिंसक प्रदर्शनों के बीच शनिवार को लगातार तीसरे दिन बंद रही.


Prompt:
Summarize the following text in Hindi.

Text:
नवगठित राज्य में पहली बार हुए चुनाव में पार्टी ने 90 सदस्यीय विधानसभा में बहुमत हासिल कर लिया है. भाजपा ने राज्य के मुख्यमंत्री के तौर पर किसी को भी पेश नहीं किया था इसलिए अटकलों का बाज़ार गर्म है और राज्य के भाजपा प्रभारी राजनाथ सिंह के अनुसार विधायकों से चर्चा के बाद ही इस बात का फ़ैसला किया जाएगा. मुख्यमंत्री अजीत जोगी भाजपा के नंद कुमार साय को 52,141 मतों से हराकर अपनी सीट बचाने में क़ामयाब हो गए मगर कांग्रेस की चुनावी नैया वह पार नहीं लगा सके. हारने वाले प्रमुख लोगों में रायगढ़ सीट से स्वास्थ्य मंत्री केके गुप्ता, नागरिक आपूर्ति मंत्री चनेशराम रथिया, जशपुर से विक्रम भगत और डोंगरगाँव से महिला और बाल कल्याण मंत्री गीता देवी शामिल हैं. शुरुआती तौर पर तो लग रहा था कि मुक़ाबला काँटे का चल रहा है मगर धीरे-धीरे जैसे ही नतीजे आने लगे भाजपा ने बढ़त बना ली. इस बीच निवर्तमान मुख्यमंत्री अजीत जोगी ने कहा है कि वह जनमत का सम्मान करेंगे और सकारात्मक विपक्ष की भूमिका निभाएँगे. उन्होंने कहा कि उनकी सरकार पर नक्सल प्रभावित क्षेत्रों में नक्सलियों से साठ-गाँठ का आरोप लगते रहे थे मगर उन्हीं क्षेत्रों में उनकी पार्टी को नुक़सान हुआ है. जोगी के अनुसार नतीजे साफ़ करते हैं कि ये आरोप निराधार थे. कौन होगा नेता? चुनाव के शुरुआती दौर में तो केंद्र में मंत्री दिलीप सिंह जूदेव का नाम चर्चा में था मगर रिश्वत कांड में उनका नाम आने के बाद उन्होंने केंद्रीय मंत्रिमंडल से इस्तीफ़ा दे दिया था और माना जा रहा है कि शायद उसी वजह से उनका दावा नहीं रहेगा. मगर राज्य के प्रभारी राजनाथ सिंह से जब इस बारे में पूछा गया कि क्या जूदेव के नाम पर भी विचार होगा तो उनका कहना था कि वह इस बारे में विधायकों से बातचीत के बाद ही कुछ फ़ैसला करेंगे. जूदेव ने तो ये भी कह दिया था कि अगर भाजपा चुनाव नहीं जीती तो वह अपनी मूँछ कटा देंगे. ऐसे में प्रदेश भाजपा अध्यक्ष डॉक्टर रमन सिंह का नाम भी काफ़ी चर्चा में है. राजनाथ सिंह ने कहा कि चुनाव के बाद बनने वाली भाजपा सरकार जोगी के विवादास्पद फ़ैसलों की समीक्षा भी करेगी. उन्होंने कहा कि जल्दी ही इस बात का फ़ैसला हो जाएगा कि मुख्यमंत्री की गद्दी कौन सँभालेगा.

Summary:

छत्तीसगढ़ में मुख्यमंत्री अजीत जोगी को नकारते हुए भारतीय जनता पार्टी को सत्ता सौंपी है.


Prompt:
Summarize the following text in Hindi.

Text:
ऐसे सैनिकों को 'भूत सैनिक' का नाम दिया गया है. अब प्रधानमंत्री कार्यालय की तरफ़ से जारी बयान में कहा गया है कि इन सैनिकों के नाम पर दिए जाने वाले वेतन पर रोक लगा दी गई है. संवाददाताओं का कहना है कि इराक़ी सेना में भ्रष्टाचार एक बड़ी समस्या है जिसके चलते इस्लामिक स्टेट से निपटने की उसकी क्षमता भी प्रभावित होती है. समाचार एजेंसी एएफ़पी के अनुसार इराक़ी प्रधानमंत्री हैदर अल-अबादी के प्रवक्ता रफ़ीद जबूरी ने कहा, "पिछले कुछ हफ़्तों से प्रधानमंत्री इन भूत सैनिकों के मामले को उजागर करने और इस मामले की तह तक जाने के लिए क़दम उठा रहे थे." आईएस की चुनौती इराक़ी सेना के लिए इस्लामिक स्टेट एक बड़ी चुनौती बना हुआ है माना जाता है कि ये वेतन सेना के भ्रष्ट अधिकारी निकाल रहे थे. एक अधिकारी ने एएफ़पी को बताया कि लगभग इन 50 हज़ार सैनिकों में ऐसे सैनिकों के नाम भी शामिल हैं जो या तो हालिया लडाई में मारे गए हैं या फिर सेना को छोड़ चुके हैं. इराक़ी सेना को खड़ा करने में अमरीका ने अरबों डॉलर ख़र्च किए हैं. लेकिन हाल के महीनों में इराक़ी सेना चरमपंथी संगठन इस्लामिक स्टेट के ख़िलाफ़ लाचार दिखती रही है और इराक के एक बड़े इलाके पर आईएस का नियंत्रण हो चुका है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

इराक़ी सेना में हुई एक जांच से ऐसे लगभग 50 हज़ार सैनिकों का पता चला है जिनके नाम से वेतन तो लिया जा रहा है, लेकिन असल में उनका अता-पता नहीं है.


Prompt:
Summarize the following text in Hindi.

Text:
क्या इस सिद्धांत के आधार पर राजनीतिक दल अपनी स्वयंसिद्ध और आज़माई हुई रणनीति छोड़ने का ख़तरा मोल ले सकते हैं? क्या ‘पारंपरिक’ बिहार ‘नवचेता’ बिहार पर आज भी भारी है? बल्कि इतना अधिक कि लौटकर उसके पास जाना सियासी जमातों की मजबूरी हो गया है? बिहार में अक्तूबर-नवंबर में होने वाले विधानसभा चुनाव के संदर्भ में इसका कोई स्पष्ट उत्तर तो शायद न मिले लेकिन तीनों सवालों को जोड़कर देखने पर लगता है कि सारे राजनीतिक दल अभियान के सिलसिले में इस बार कुछ नया कर रहे हैं. अंतर केवल इतना है जहां सत्ता की उम्मीद में भाजपा ‘पारंपरिक’ तरीक़ों की ओर लौट रही है, वहीं जनता दल (यूनाइटेड), राष्ट्रीय जनता दल और कांग्रेस गठबंधन आभासी प्रयोग कर रहा है, जो उसने पहले कभी नहीं किया. समाप्त सोशल मीडिया का हथियार ट्विटर युद्ध के महारथियों से लैस भाजपा की रणनीति बदलने के दो मुख्य कारण बताए जा रहे हैं. पहला यह कि पार्टी के दिग्गज आश्वस्त नहीं हैं कि बिहार में पहुंच के लिए सोशल मीडिया जैसा कारगर हथियार हो सकता है, जैसा वह आम चुनाव में राष्ट्रीय स्तर पर था. दूसरा कारण इसका ठीक उल्टा है. यह कि मुख्यमंत्री नीतीश कुमार ने पहल करके ट्विटर और सोशल मीडिया के दूसरे हथियार भाजपा से छीन लिए. ‘शब्द वापसी’ का पूरा युद्ध और डीएनए के नमूने दिल्ली भेजने के अभियान को देखते हुए भाजपा ने युद्ध के हथियार बदल देना उचित समझा. कुछ प्रेक्षकों का कहना है कि हो सकता है ‘बिहार के चर्चित पिछड़ेपन’ की वजह से भाजपा समाज में नए मीडिया की पहुंच और उसके दख़ल के बारे में दुविधा में हो. बिहार में विधानसभा की कुल 243 सीटें हैं. 38 ज़िलों में फैली हुई. कुल क्षेत्रफल 94,163 वर्ग किलोमीटर और 2011 की जनगणना मुताबिक़ कुल आबादी 10.38 करोड़, जो संख्या के हिसाब से उसे देश का तीसरा सबसे बड़ा राज्य बनाती है. परिवर्तन यात्रा और रथ ज़ाहिर है, ‘बढ़ चलने’ के बावजूद बिहार में राज्य पक्षी ‘गौरैया’ की बात कम सुनी जाती है. राज्य पशु ‘बैल’ के सहारे इतने बड़े क्षेत्र में हर जगह पहुंचना क़रीब-क़रीब असंभव है. पहुंचे भी तो मुमकिन है तब तक अगले चुनाव का वक़्त आ जाए. राज्य पुष्प ‘गेंदा’ ज़रूर हर जगह है पर सिर्फ़ शोभा बढ़ाने के काम आता है. प्रधानमंत्री के भाषण और मुख्यमंत्री के डीएनए पर सवाल उठाने के बाद भाजपा अध्यक्ष अमित शाह ने ‘परिवर्तन यात्रा’ के 200 रथों को हरी झंडी दिखाई. पहला रथ हरिहर क्षेत्र से रवाना हुआ. ये यात्राएं एक महीना चलने वाली हैं. टेम्पो-ट्रैवेलर से बनाए गए रथों की सुविधाएं, मसलन बिस्तर, फ्रिज, एसी और लालबत्ती छोड़ दीजिए तो भी इनका सीधा अंकगणित कम चमत्कारिक नहीं है. केंद्रीय रसायन मंत्री और बिहार के प्रभारी अनंत कुमार के अनुसार रथों की संख्या 160 से 200 तक होगी और इनका उद्देश्य ‘सीधे संपर्क के साथ सकारात्मक प्रचार’ अभियान होगा. ज़मीनी राजनीति इस हिसाब से राज्य के हर ज़िले में चार से पांच रथ होंगे और प्रतिदिन एक सौ किलोमीटर के औसत से दिन में पांच सौ किलोमीटर चलेंगे. तीस दिन के अभियान में हर ज़िले में पंद्रह हज़ार किलोमीटर तय किए जाएंगे. यानी वे हर जगह दिखेंगे. कई जगह, कई बार. सारे ज़िलों में कुल मिलाकर ये रथ पांच लाख सत्तर हज़ार किलोमीटर चलेंगे, जिसका जवाब दूसरे ख़ेमे को तलाश करना होगा. पिछले किसी चुनाव में ऐसा ज़मीनी अभियान देश ने शायद नहीं देखा होगा. बिहार में खेल बदल गया है. जो सोशल मीडिया के हिमायती थे, आभासी संसार से ज़मीन पर उतर आए हैं. ज़मीनी राजनीति करने वाले आभासी हथियार उठाए हुए हैं. किसके पांव कीचड़ में सने होंगे और किसके तीर निशाने पर लगेंगे, महीने-डेढ़ महीने में पता चल जाएगा. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

बिज़नेस स्कूलों और मार्केटिंग गुरुओं के सिद्धांत ‘जो दिखता है, वो बिकता है’ की कामयाबी पर किसी को संदेह नहीं है लेकिन क्या इसे राजनीतिक दलों पर लागू किया जा सकता है?


Prompt:
Summarize the following text in Hindi.

Text:
फ़ाइल फ़ोटो वहां हुए दो धमाकों में दो नागरिकों के मारे जाने की खबर है. सुरक्षा बलों से हुई मुठभेड़ और विस्फोट में इस हमले में शामिल दो आत्मघाती हमलावर और चार बंदूकधारी भी मारे गए हैं. धमाकों के अलावा गोली चलने की भी ख़बरें हैं. जनवरी में जलालाबाद में ही पाकिस्तानी कॉंसुलेट पर भी इसी तरह का हमला किया गया था. नंगरहार प्रांत में तालिबान और इसलामिक स्टेट दोनों संगठनों के लड़ाकू सक्रिय हैं. भारतीय विदेश मंत्रालय ने बताया कि एक आत्मघाती हमलावर ने ख़ुद को उड़ा लिया. समाप्त एक डॉक्टर ने बीबीसी को बताया कि नंगरहार प्रांत की राजधानी जलालाबाद में हुए इन धमाकों में कम से कम नौ लोग ज़ख़्मी हो गए हैं और उन्हें अस्पताल ले जाया गया है. शुरुआती ख़बरों में कहा गया था कि धमाके भारतीय वाणिज्य दूतावास के क़रीब हुए हैं. पाकिस्तान का वाणिज्य दूतावास भी पास में ही है. धमाकों की वजह से दूतावास और आसपास की इमारतों की खिड़कियों के शीशे टूट गए और कम से कम आठ कारें ध्वस्त हो गईं. बताया जाता है कि भारतीय वाणिज्य दूतावास के पास हुए ये धमाके आत्मघाती हमले थे. हमले को देखते हुए आसपास की सड़कों को बंद कर दिया गया है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

अफ़ग़ानिस्तान के जलालाबाद शहर में मौजूद भारतीय वाणिज्य दूतावास के पास हुए धमाकों में कम से कम सात लोगों की मौत हो गई है.


Prompt:
Summarize the following text in Hindi.

Text:
भारत में किताब, लेखक और पाठकों का अपना इतिहास है. वक़्त के साथ साथ इसमें कई बदलाव आए है. इंटरनेट क्रांति के बाद ज्ञान और कहानियां सिर्फ़ किताबों तक सीमित नहीं रह गई. किताबों को नई प्रजाति मिल गई जिसे नाम दिया गया 'ई-बुक'. 'ई-बुक' छपी किताबों का इलेक्ट्रॉनिक संस्करण है जिसे आप कंप्यूटर, मोबाइल या आईपैड पर पढ़ सकते हैं. यूरोप, अमरीका समेत कई देशों में तो ये ख़ासी लोकप्रिय हो चुकी हैं. लेकिन क्या भारत में भी ई-बुक अपनी पैठ बना चुकी है. समाप्त क्या परंपरागत किताबों के बाज़ार को ई-बुक्स से ख़तरा महसूस हो रहा है? क्या कहता है बाज़ार? ऑनलाइन शॉपिंग वेबसाइट अमेज़न इंडिया के प्रवक्ता का कहना है, "भारत में ई-बुक का बाज़ार फ़िलहाल नवजात है. वैसे किताबों के बाज़ार में भारत की गिनती विश्व के टॉप टेन देशों में है. भारत अंग्रेज़ी किताबों का तीसरा सबसे बड़ा बाज़ार है." फ्लिपकार्ट के प्रवक्ता गौरव गुप्ता के मुताबिक़, "भारत में अभी भी छपी किताबों का दबदबा ज़्यादा है. लेकिन इंटरनेट, स्मार्टफ़ोन और टेबलेट इस्तेमाल करने वालो की संख्या निरंतर बढ़ने के कारण ई-बुक पढ़ने वालों की संख्या भी बहुत बढ़ी है. इंडस्ट्री रिपोर्ट के मुताबिक़ अगले तीन-चार साल में ई-बुक पढ़ने वालों की संख्या कुल किताब पढ़ने वालों की संख्या की 25 फ़ीसदी हो जाएगी." कौन हैं ग्राहक? गौरव गुप्ता के मुताबिक़ ई-बुक पढ़ने वालों में ज़्यादातर युवा हैं. साथ ही वो विद्यार्थी वर्ग जो सफ़र करने के दौरान इन्हें पढ़ना पसंद करता है. फ़िलहाल ई-बुक का बाज़ार मेट्रो शहरों में ज़्यादा है. विज्ञान की छात्रा उर्मिला सुब्रमण्यम कहती हैं, "मुझे दोनों फॉर्मेट में किताबे पसंद है पर ई-बुक की ख़ासियत ये है कि इससे आपके बैग का वज़न नहीं बढ़ता." मीडियाकर्मी स्वाति रोहतगी कहती हैं, "मुझे छपी किताबे पढ़ना ज़्यादा पसंद है लेकिन उसे हमेशा साथ रखना मुमकिन नहीं इसलिए अब मैं ई-बुक भी पढ़ने लगी हूं." असर मुंबई की 160 साल पुरानी लाइब्रेरी डेविड सिसोन की सेक्रेटरी उमा वाघले का कहना है, "इस लाइब्रेरी में काफ़ी बदलाव आए हैं. बीच में ई-बुक के बढ़ते चलन की वजह से हमारे यहां पाठक कुछ कम ज़रूर हुए थे, लेकिन अब वापस से वो आने लगे हैं. युवा वर्ग, क्षेत्रीय भाषा की किताबों में भी दिलचस्पी लेने लगा है. लेकिन हां, 40 की उम्र से ज़्यादा के पाठक अधिकता में हैं." पेशे से वकील संदेश सेठ कहते हैं, "मुझे तो लाइब्रेरी जाकर किताबें पढ़ना ज़्यादा अच्छा लगता है. जो नशा असल किताबों का है वो कंप्यूटर या फ़ोन में किताबे पढ़ने से नहीं मिलता." उमा वागले अंत में कहती है, "छपी किताब ख़रीदने के बाद आपकी हो जाती है. पर ई-बुक आपको पढ़ने का लाइसेंस देती है उस पर मालिकाना हक़ नहीं." (बीबीसी हिंदी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

'किताब एक सपना है जो आप अपने हाथ में पकड़ते है.' नील गैमन के ये शब्द किताब की अहमियत बताने के लिए काफ़ी हैं.


Prompt:
Summarize the following text in Hindi.

Text:
दैनिक जागरण का शीर्षक है- धमाकों से थर्राया मालेगाँव. अख़बार लिखता है कि 11 जुलाई को मुंबई की लोकल ट्रेनों में हुए धमाकों के दो माह बाद शुक्रवार को फिर महाराष्ट्र के मालेगाँव में हुए सिलसिलेवार तीन धमाकों ने लोगों को दहला दिया. अख़बार लिखता है कि केंद्र सरकार सांप्रदायिक तनाव की आशंका से चौकस है. राष्ट्रीय सहारा का शीर्षक है- तीन धमाकों से दहला मालेगाँव, 37 मरे. अख़बार लिखता है कि मालेगाँव में मस्जिद के पास विस्फोट के बाद ह्दयविदारक दृश्य था. लोग एक संकरे दरवाज़े से बाहर निकल रहे थे. लोग रास्ते में पड़े मृतकों और गंभीर रूप से घायल लोगों पर चढ़कर भाग रहे थे. अंग्रेज़ी दैनिक इंडियन एक्सप्रेस की हेडिंग है- आतंक का 38 लोग निशाना बने, पहले से ही बंटे हुए शहर को निशाना बनाया. पंजाब केसरी ने ख़बर छापी है कि इस घटना के बाद राजधानी दिल्ली समेत कई राज्यों में हाई अलर्ट घोषित कर दिया गया है. अमर उजाला का शीर्षक है- मालेगाँव में मस्जिद के पास धमाके. अख़बार लिखता है कि बड़े शहरों में करोड़ों लोगों पर नज़र रखना मुश्किल है लेकिन बमुश्किल चार लाख की आबादी वाले मालेगाँव में खु़फ़िया तंत्र की कमजोरी निराश करती है. हिंदुस्तान का शीर्षक है- मस्जिद पर आतंकी हमला. अख़बार लिखता है कि मालेगाँव के धमाकों को जिस तरह से अंजाम दिया गया, उससे आशंका जाहिर की जा रही है कि चरमपंथी फकीर के वेष में आए थे. हिंदुस्तान टाइम्स की हेडिंग है- आतंक ने सांप्रदायिक रूप से संवेदनशील इलाक़े को निशाना बनाया. अख़बार लिखता है कि मालेगाँव के सांप्रदायिक इतिहास और बेराज़गार नवयुवकों की बड़ी संख्या और संवदेनशीलता की वजह से ही शायद उसे निशाना बनाया गया. पायनियर की हेडिंग है- मालेगाँव का काला शुक्रवार. अख़बार लिखता है कि आंतक ने एक बार फिर महाराष्ट्र को निशाना बनाया है. टाइम्स ऑफ इंडिया लिखता है कि मालेगाँव का हिंसा का इतिहास रहा है और उसने 1963 से अब तक वहाँ हुई हिंसा की जानकारी दी है.

Summary:

सभी अख़बार मालेगाँव के बम धमाकों की ख़बरों से भरे हुए हैं.


Prompt:
Summarize the following text in Hindi.

Text:
सोमवार को पेशावर में भारत और पाकिस्तान के बीच पाँच एकदिवसीय मैचों की सिरीज़ का पहला मैच खेला जाएगा. भारतीय टीम के कप्तान राहुल द्रविड़ ने पेशावर में पत्रकारों को बताया, "शनिवार को अभ्यास करते समय हरभजन को उस ऊंगली में चोट लग गई जिससे वे स्पिन कराते हैं. उनकी ऊंगली सूज गई है." द्रविड़ ने उम्मीद जताई कि हरभजन सोमवार को मैच शुरू होने से पहले फ़िट हो जाएँगे. लेकिन उन्होंने स्पष्ट किया कि सोमवार सुबह तक अगर वे फ़िट नहीं हुए तो वे मैच नहीं खेल पाएँगे. हरभजन सिंह को तीन टेस्ट मैचों की सिरीज़ के दो टेस्ट मैचों में ही खेलने का मौक़ा मिला था लेकिन उन्हें कोई विकेट नहीं मिल पाया था. जबकि तीसरे टेस्ट में उन्हें टीम में शामिल नहीं किया गया था. हरभजन सिंह के बारे में द्रविड़ ने कहा, "दक्षिण अफ़्रीका और श्रीलंका के ख़िलाफ़ घरेलू सिरीज़ में हरभजन सिंह ने अच्छा प्रदर्शन किया था. मुझे उम्मीद है कि इस सिरीज़ में भी वे अच्छा खेल दिखाएँगे." भारतीय टीम (इनमें से चुनी जाएगी) राहुल द्रविड़ (कप्तान), वीरेंदर सहवाग (उप कप्तान), सचिन तेंदुलकर, युवराज सिंह, मोहम्मद कैफ़, महेंद्र सिंह धोनी, सुरेश रैना, गौतम गंभीर, इरफ़ान पठान, अजित अगरकर, ज़हीर ख़ान, रूद्र प्रताप सिंह, एस श्रीसंत, मुरली कार्तिक और हरभजन सिंह पाकिस्तान टीम (इनमें से चुनी जाएगी) इंज़माम-उल-हक़ (कप्तान), यूनुस ख़ान (उप कप्तान), मोहम्मद यूसुफ़, सलमान बट, कामरान अकमल, फ़ैसल इक़बाल, शोएब मलिक, अब्दुल रज़्ज़ाक़, शाहिद अफ़रीदी, शोएब अख़्तर, मोहम्मद आसिफ़, राणा नवीद, उमर ग़ुल, अरशद ख़ान मैचों के कार्यक्रम पहला एक दिवसीय: पेशावर ( 6 फरवरी)दूसरी एक दिवसीय: रावलपिंडी (11 फरवरी)तीसरा एक दिवसीय: लाहौर (13 फरवरी)- दिन-रातचौथा एक दिवसीय: मुल्तान (16 फरवरी)- दिन-रातपाँचवाँ एक दिवसीय: कराची (19 फरवरी)

Summary:

भारतीय क्रिकेट टीम के ऑफ़ स्पिनर हरभजन सिंह के पाकिस्तान के ख़िलाफ़ पहले एक दिवसीय मैच में खेलने पर संदेह के बादल मँडरा रहे हैं.


Prompt:
Summarize the following text in Hindi.

Text:
ओरैंगउटैन या वनमानुष को जीव जगत में इंसान का सबसे नज़दाकी रिश्तेदार माना जाता है. बीबीसी अर्थ ने मदर्स डे के मौक़े पर इन 21 तस्वीरों के माध्यम से एक मां के प्यार को दिखाया है फिर चाहे वो जानवरों की ही दुनिया क्यों ना हो. चीता सबसे तेज़ गति से दौड़ने वाला जानवर है. लेकिन इस मां के लिए यह समय रुककर अपने शावकों को दुलारने का है. वेरेऑक्स सिफ़ाका या सफ़ेद सिफ़ाका लंगूर प्रजाति का जीव है, जो मूलतः मेडागास्कर में पाया जाता है. अंटार्कटिक और इसके आस-पास के द्वीपों में रहने वाले जेंटू पेंगुइन तीसरे सबसे बड़े पेंगुइन होते हैं जिनकी ऊंचाई 30 इंच और वज़न 5.5 किलो तक हो सकता है. चूहे जैसा दिखने वाला उत्तरी अमरीका का ओपस्सम एक शिशु धानी वाला प्राणी है. कंगारू की तरह इसके बच्चे जीवित रहने के लिए कुछ समय तक मां के साथ चिपटे रहते हैं. ओरैंगउटैन मलय भाषा का शब्द है जिसका अर्थ होता है 'जंगल का व्यक्ति'. हिंदी में इसे वनमानुष कहते हैं. गोरिल्ला भी बहुत बुद्धिमान प्राणी है और चिंपांज़ियों की तरह इसे भी इशारों की कुछ भाषा सिखाने में सफलता मिली है. चौड़ी नाक वाला कैमान मगरमच्छ पूर्वी, मध्य और दक्षिण अफ़्रीका में पाया जाता है. भूरे भालू आमतौर पर अकेले रहते हैं और भालू मां अपने बच्चों की सुरक्षा को लेकर बेहद आक्रामक होती है. एक वेरेऑक्स सिफ़ाका मां अपने बच्चे के साथ. अलास्का में अपनी गुफ़ा के बाहर एक ध्रुवीय भालू मां अपने शावक के साथ. केन्या में नाकारु झील के पास अपने दो महीने के बच्चे के साथ सफेद गैंडा. एशियाई हाथी और उसका बच्चा, बांधवगढ़ राष्ट्रीय उद्यान दरियाई घोड़ा और उसका बच्चा, दक्षिण लुंवांगवा राष्ट्रीय उद्यान, जाम्बिया पहाड़ी बकरी अपने बच्चे के साथ, माउंट इवांस, कोलोराडो हिरण प्रजाति में सबसे बड़ा होता है मूस. एक मादा मूस अपने एक नवजात बछड़ों के साथ, टोनी नोल्स तटीय ट्रेल, एंकोरेज सेरेंगेटी राष्ट्रीय उद्यान, तंजानिया में एक रॉक हाइरैक्स अपने बच्चों के साथ. यह प्राणी अन्य जीवों से इतना अलग है कि इसे एक अलग प्रजाति हाइरेकोएडी में रखा गया है. इसे हाथी का सबसे नज़दीकी जीवित रिश्तेदार माना जाता है. टोंगा में अपने बच्चे को साथ लेकर तैरती एक हंपबैक व्हेल मां. क्यूबेक के मैगडैलेन द्वीप पर एक सील अपने बच्चे को नाक छूकर प्यार करती हुई. एक चिलियन फ़्लैमिंगो अपने चूज़े को खिलाती हुई. बाली में स्पाइन-चीक एनिमोनफीश अपने नन्हे से बच्चे के साथ. (अंग्रेज़ी में मूल लेख यहां पढ़ें, जो बीबीसी अर्थ पर उपलब्ध है.) (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

कहा जाता है कि मां के प्यार से बढ़कर दुनिया में कुछ भी नहीं होता और इसे साबित करने के लिए किसी सबूत की भी ज़रूरत नहीं होती.


Prompt:
Summarize the following text in Hindi.

Text:
कोट्टुरपुरम इलाक़े में कई मकान ऐसे हैं जिनकी पहली मंज़िल को पानी अभी तक निगले हुए हैं. हमसा और उनका परिवार इस आपदा के अलावा देर से मिल रही मदद से भी आहत है. उन्होंने बताया, "पांच दिन से इसी नाइटी में यहाँ-वहां घूम रही हूं, मदद कैसी होगी. हमारा घर पहली मंज़िल पर था और हमें तीसरी पर जाकर शरण लेनी पड़ी. सब सामान बर्बाद हो गया है, न जाने कब तक भटकना पड़ेगा". कोट्टुरपुरम से क़रीब दो किलोमीटर आगे चलने पर एक बस्ती हुआ करती थी जिसका अब नामोनिशान तक नहीं बचा है. समाप्त स्थानीय प्रशासन ने यहाँ एक कैंप लगाया है जहाँ दिन रात लोग अपने डूबे हुए सामान की शिकायत दर्ज करा रहे हैं. ऐसे ही एक व्यक्ति बर्नाड ने कहा, "अगर ये निचला इलाक़ा था तब आख़िर सरकार ने हमें यहाँ घर बनाने की इजाज़त ही क्यों दी थी? अब हमारे घरों में पानी है तो उसे बाहर भी निकलवाया जाए". कुछ ऐसा ही मंज़र गणेशपुरम में मिला जहाँ दर्जनों घर पानी भरने से वीरान हो चुके हैं और उनमें रहने वाले बच्चे-औरतें और बूढ़े सभी पास के स्कूलों में या बस-स्टॉप पर रात बिता रहे है. यहीं के निवासी प्रभु बताते है, "पास के महंगे इलाक़ों में तो बिजली कल शनिवार को बहाल हो गई लेकि हम ग़रीबों का क्या होगा. सिर्फ़ खाने के पैकेटों पर जी रहे हैं और उन्हें लेने के लिए भी बारिश में खड़े होकर लाईन लगानी पड़ती है". चेन्नई के सैदापेट इलाक़े में भी हालात कष्टकारी बने हुए हैं. हालांकि प्रशासनिक अधिकारियों के अनुसार 'सरकार कपड़ों से लेकर खाने तक की सभी सुविधा मुहैया करा रही है'. लेकिन पूरे इलाक़े में अभी भी ट्यूबवेलों के ज़रिए पानी निकाल जा रहा है और दिन भर सड़कों पर खाना पहुंचाने वाली गाड़ियों के आगे लंबी क़तारें लगी रहतीं हैं. ज़मीनी स्थिति को देखते हुए कहना ग़लत नहीं होगा कि स्थिति सामान्य होने में हफ़्तों लग सकते हैं. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

शहर के कई पुराने इलाक़ों में पानी बुरी तरह से भरा हुआ है और हज़ारों लोग अभी भी बेघर हैं.


Prompt:
Summarize the following text in Hindi.

Text:
गूजर नेता किरोड़ी सिंह बैंसला मुख्यमंत्री वसुंधरा राजे से सीधी बातचीत करने के लिए उनके दफ़्तर पहुँचे हैं. राज्य का गूजर समुदाय अनुसूचित जनजाति का दर्जा दिए जाने की माँग कर रहा है. पिछले चार सप्ताह के आंदोलन में पुलिस फ़ायरिंग और झड़पों में दो पुलिसकर्मियों समेत 41 लोग मारे गए हैं. सकारात्मक संकेत, फिर गतिरोध सरकार और गूजर नेताओं के बीच चार दौर की बातचीत के बाद ख़बर आई थी कि दोनों पक्षों में किसी तरह का समझौता होने की संभावना है. दोनों पक्षों को बुधवार दोपहर संयुक्त संवाददाता में समझौता का विस्तृत वर्णन करना था लेकिन ये संवाददाता सम्मेलन हो ही नहीं पाया. सूत्रों से ख़बर मिली है कि दोनों ओर से रस्साकशी जारी है और समझौते के मसौदे पर सहमति नहीं बन पाई है. जानकारी मिली है कि तीन सुझावों पर चर्चा हो रही है - गूजरों को घुमंतू जनजाति का दर्जा दिया जाए जिसके तहत उन्हें चार से छह प्रतिशत आरक्षण मिले, या फिर उन्हें अन्य पिछड़ा वर्ग में अतिपिछडों का दर्जा दिया जाए. तीसरा सुझाव ये है कि राज्य सरकार केंद्र को पत्र लिखकर गूजरों को जनजाति का दर्जा दिए जाने की सिफ़ारिश कर दे. इस तीसरे सुझाव का भाजपा के कई नेता और भाजपा के मीना समुदाय समर्थक विरोध कर रहे हैं. एक सोच ये भी चल रही है कि सरकार आर्थिक तौर पर पिछड़ों को भी कुछ आरक्षण दे, लेकिन ये स्पष्ट नहीं है कि ये कैसे हो. 'ऐतिहासिक जीत' मंगलवार रात को राजस्थान की राजधानी जयपुर में गूजरों की ओर से निर्णायक दौर की वार्ता की अगुआई कर रहे कर्नल किरोड़ी सिंह बैंसला ने तब तक हुए 'समझौते' को ऐतिहासिक जीत बताया है. राज्य सरकार की ओर से प्रतिनिधिमंडल में शामिल रामदास अग्रवाल और बैंसला ने एकसाथ इस 'समझौते' की चर्चा की थी. दोनों ने कहा था कि वे ख़ुश हैं. हालाँकि समझौते का दस्तावेज़ सार्वजनिक नहीं किया गया था. कर्नल बैंसला ने कहा था, "बुधवार को मुख्यमंत्री वसुंधरा राजे के साथ मैं समझौते पर औपचारिक दस्तख़त करुँगा और उसके बाद इसे सार्वजनिक किया जाएगा." कर्नल बैंसला ने सिर्फ़ इतना बताया था, "समझौते के तहत आरक्षण की जो व्यवस्था की गई है उससे किसी अन्य वर्ग को नुकसान नहीं होगा." उन्होंने सबका शुक्रिया अदा किया था और सफल बातचीत के लिए मुख्यमंत्री के प्रति आभार व्यक्त किया. गूजर नेता रामसिंह विधूड़ी ने बीबीसी को बताया था कि 'समझौते' में गूजरों को चार से छह फ़ीसदी आरक्षण देने की व्यवस्था की बात है और यह अन्य पिछड़ा वर्ग (ओबीसी) के कोटे के भीतर ही होगी. यानी ओबीसी कोटे में रहते हुए गूजरों के लिए चार से छह फ़ीसदी सीटें अलग से आरक्षित की जाएँगी.

Summary:

राजस्थान में लगभग चार हफ़्ते पुराने गूजर आंदोलन को सुलझाने के प्रारंभिक संकेतों के बाद ख़बर मिली है कि दोनों पक्षों के बीच अब भी गतिरोध जारी है.


Prompt:
Summarize the following text in Hindi.

Text:
सोनू निगम गुटबाज़ी की बात हो रही है तो भाई-भतीजेवाद के आरोप भी सोशल मीडिया के ज़रिये लग रहे हैं. अब हाल ही में गायक सोनू निगम ने म्यूज़िक इंडस्ट्री को लेकर कई बातें की हैं. सोनू ने इंस्टाग्राम पर अपना एक वीडियो शेयर किया है जिसमें उन्होंने बताया कि एक कलाकार को किस तरह का दबाव झेलना पड़ता है. सोनू ने कहा है कि म्यूज़िक इंडस्ट्री में भी अगर गुटबाज़ी ख़त्म नहीं हुई तो यहां से भी कोई बुरी ख़बर आ सकती है. उन्होंने लिखा, "आप म्यूज़िक इंडस्ट्री से भी सुसाइड्स के बारे में सुन सकते हैं." तक़रीबन साढ़े सात मिनट के इस वीडियो में सोनू ने कहा, 'मैंने कुछ दिनों से वीडियो नहीं बनाया क्योंकि मेरा मूड ठीक नहीं था. अभी पूरा भारत कई प्रेशर से गुज़र रहा है. समाप्त एक तो सुशांत सिंह राजपूत के जाने के बाद से मेंटल और इमोशनल प्रेशर. दुख होना लाज़मी भी है क्योंकि हमने अपने सामने एक जवान ज़िंदगी को जाते हुए देखा है." 'फ़िल्मों से बड़ा है म्यूज़िक माफ़िया'' सोनू ने म्यूज़िक इंडस्ट्री को लेकर कहा, "आज बॉलीवुड से सुशांत सिंह राजपूत की मौत हुई है. एक एक्टर मरा है, कल आप किसी सिंगर के बारे में ऐसा सुन सकते हैं या किसी कंपोज़र या संगीतकार के बारे में सुन सकते हैं. फ़िल्मों से बड़ा है म्यूज़िक माफ़िया. म्यूज़िक इंडस्ट्री में जो नए बच्चे आए हैं वो परेशान हैं. म्यूज़िक इंडस्ट्री के दो लोगों के हाथों में ताक़त है, जिनकी कंपनी है, जो फ़ैसला करते हैं कि इस सिंगर को लो, दूसरों को नहीं. आप लोग ऐसा मत करो. बददुआ बुरी चीज़ होती है." सोनू ने कहा कि वही एक्टर जिस पर आजकल उंगलियाँ उठ रही हैं, वह उनके साथ भी ऐसा ही कर चुके हैं. उन्होंने कहा, "मेरे साथ में ऐसा हो सकता है कि मेरे गाने जो मैं गा रहा हूं और कोई बोले कि.... वही एक्टर जिसके ऊपर आजकल बहुत उंगलियां उठ रही हैं. वो एक्टर बोल रहा है कि इसको मत गवाओ. और उसने ये अरिजीत सिंह के साथ भी कर रखा है. आप अपनी पावर का इस तरह इस्तेमाल कैसे कर सकते हैं." इंस्टाग्राम पर सोनू निगम के इस वीडियो को दो लाख से अधिक बार देखा जा चुका है. एक ट्विटर यूज़र ने लिखा, "न सिर्फ़ सोनू निगम, बल्कि जो भी कलाकार इससे गुज़र चुके हों, उनको सामने आना चाहिए और सब लोगों को दिखाना चाहिए." (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

अभिनेता सुशांत सिंह राजपूत की मौत के बाद फ़िल्म इंडस्ट्री से जुड़े कई एक्टर्स, सिंगर्स और डायरेक्टर्स कई आरोप- प्रत्यारोप लगा रहे हैं.


Prompt:
Summarize the following text in Hindi.

Text:
इसमें एक 18-साल के युवक आमिर गुल की मौत हो गई है जबकि 16 लोग ज़ख़्मी हैं. श्रीनगर से बीबीसी संवाददाता रियाज़ मसरूर का कहना है कि सूबे के पुलवामा में लोग बुधवार को प्रदर्शन के लिए निकले जिसमें हिंसा भड़क उठी और पुलिस और अर्धसैनिक बलों ने पेलेट गन से फ़ायरिंग की है. समाचार एजेंसी पीटीआई के मुताबिक़ राजनाथ सिंह ने कहा है कि हर उस शख़्स का स्वागत है जो कश्मीरियत, इंसानियत और जमहूरियत में यक़ीन रखता है. राजनाथ ने कश्मीरियत, इंसानियत और जमहूरियत की बात की है जम्मू-कश्मीर में हिज़्बुल मुजाहिदीन के कथित चरमपंथी बुरहान वानी की पुलिस मुठभेड़ में मौत के बाद वहां हिंसक प्रदर्शनों के कारण 45 दिनों से ज़्यादा समय से कर्फ़्यू जारी है. समाप्त लोग घरों में बंद रहने को मजबूर हैं. अब तक 60 से अधिक मौतें हो चुकी हैं. हालांकि प्रशासन ने राजनाथ सिंह के दौरे पर पहुंचने से पहले कर्फ़्यू में अघोषित ढील देने की कोशिश की थी लेकिन लगता है कि पलुवामा की हिंसा के बाद इसे फिर से सख़्ती से लागू किया जा रहा है. भारतीय गृह मंत्री ने श्रीनगर में गवर्नर एनएन वोहरा और मुख्यमंत्री महबूबा मुफ़्ती से मुलाक़ात की है. वो व्यापारियों के संघ और अन्य लोगों से भी मिलेंगे हालांकि पिछले दौरे में व्यापारियों ने उनसे मिलने से साफ मना कर दिया था. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

गृहमंत्री राजनाथ सिंह के भारत प्रशासित कश्मीर के दौरे के पहले दिन ही घाटी के पुलवामा ज़िले में हिंसा भड़क गई है.


Prompt:
Summarize the following text in Hindi.

Text:
दूसरे मैच में पाकिस्तान ने भारत को 3-2 से हरा दिया. पाकिस्तान की तरफ़ से सोहेल अब्बास ने तीनों गोल दागकर हैट्रिक लगाई. उन्होंने 13वें, 18वें और 50वें मिनट में गोल लगाए. एशिया कप और अफ़्रो एशियाई खेलों में भारत से मात खाने के बाद पाकिस्तान की ये भारत पर पहली जीत रही. भारत की तरफ़ से दो गोल बलजीत सिंह ढिल्लों और राजपाल सिंह ने किए. भारत के गोल 13वें और 15वें मिनट में हुए जिसके बाद भारत ने पाकिस्तान पर 2-1 से बढ़त बना ली थी. मगर फिर भारतीय खिलाड़ी खेल पर पकड़ खो बैठे. दूसरी हार सात देशों की इस प्रतियोगिता में भारत की ये लगातार दूसरी हार रही. गुरूवार को भारत जर्मनी के हाथों अपना पहला मैच 3-1 से हार गया था. उधर पाकिस्तान ने अपने पहले मैच में दक्षिण कोरिया को 4-2 से मात दी थी. रविवार को अपने अगले मैच में अब भारत मलेशिया से भिड़ेगा. पाकिस्तान इस दिन स्पेन के साथ खेलेगा.

Summary:

13वीं अज़लान शाह हॉकी प्रतियोगिता में भारत अपना दूसरा मैच भी हार गया है.


Prompt:
Summarize the following text in Hindi.

Text:
आरोप है कि महिलाओं को वेबकैम के सामने नग्न होने पर मजबूर किया गया दोषी पाए जाने पर इस व्यक्ति को 105 वर्ष क़ैद की सज़ा हो सकती है. वकीलों का कहना है कि 27 वर्षीय कैरेन गैरी कज़रियान ने सैकड़ों महिलाओं के फेसबुक, स्काइप और ईमेल अकाउंट को हैक किया और उनकी नग्न और अर्धनग्न तस्वीरें हासिल कर ली. आरोप है कि इस व्यक्ति ने इन महिलाओं को धमकी दी कि अगर उन्होंने कैमरा के सामने अपने कपड़े नहीं उतारे, तो वो ये तस्वीरें सार्वजनिक कर देगा. अमरीकी न्याय मंत्रालय के एक प्रेस बयान में कैलिफ़ोर्निया के इस व्यक्ति पर आरोपों का विवरण दिया गया है. कहा जा रहा है कि गैरी कज़रियान ने सैकड़ों लोगों के अकाउंट को न सिर्फ़ हैक किया, बल्कि उसका पासवर्ड भी बदल दिया, ताकि वे फिर अपने अकाउंट को खोल न सकें. बयान बयान में बताया गया है- अकाउंट्स पर नियंत्रण हासिल करने के बाद कज़रियान ने ईमेल पर अन्य फाइल्स पर महिलाओं की तस्वीरें खोजीं. साथ ही मित्रों के नाम और पासवर्ड्स भी हासिल कर लिया. इन सूचनाओं का इस्तेमाल करके कज़रियान ने अपने को महिला की तरह पेश किया और दोस्तों को मैसेज भेजकर उन्हें वेबकैम के सामने नग्न होने के लिए राज़ी किया. ताकि वो उनकी तस्वीरें खींच सके. अमरीकी अधिकारियों का कहना है कि उन्हें कज़रियान के कंप्यूटर से 3000 महिलाओं की नग्न और अर्धनग्न तस्वीरें मिली हैं. आरोप है कि कुछ तस्वीरें को ईमेल अकाउंट्स से ली गई हैं, जबकि कुछ अन्य कज़रियान ने स्काइप के ज़रिए ली है. न्याय मंत्रालय के बयान के मुताबिक़ जब पीड़ित महिलाओं को ये पता चला कि वे अपनी मित्र से नहीं बात कर रही हैं, तो कज़रियान ने उन्हें ब्लैकमेल करना शुरू किया. एफ़बीआई का कहना है कि कुछ मौक़ों पर तो कज़रियान ने कुछ संवेदनशील तस्वीरें सार्वजनिक करने की धमकी भी दी. एफ़बीआई ने इस कथित ब्लैकमेल को 'सेक्सोटॉर्शन' का नाम दिया है.

Summary:

सैकड़ों महिलाओं को ब्लैकमेल कर वेबकैम के सामने नग्न होने पर मजबूर करने के आरोप में अमरीकी पुलिस ने एक व्यक्ति को गिरफ़्तार किया है.


Prompt:
Summarize the following text in Hindi.

Text:
लेकिन लेबनान के वित्त मंत्री समी हद्दाद का कहना है कि उनके देश को लड़ाई के कारण 3.6 अरब डॉलर का नुकसान हुआ. उधर इसराइल और हिज़्ज़बुल्ला के बीच संघर्षविराम के एक हफ़्ते बाद इसराइली सेना का कहना है कि दक्षिणी लेबनान में उसने तीन हिज़्ज़बुल्ला लड़ाकों पर गोलियाँ चलाई हैं. इसराइल ने ये स्पष्ट नहीं किया है कि ये लोग मारे गए या फिर घायल हुए. लेकिन एक अरबी टीवी चेनल का कहना है कि हिज़्ज़बुल्ला के तीन लोग मारे गए हैं और चार इसराइली सैनिक घायल हुए हैं. राष्ट्रपति बुश ने जल्द ही लेबनान में अंतरराष्ट्रीय शांति रक्षक दल तैनात करने की बात की है और इटली ने कहा है कि वह संयुक्त राष्ट्र शांति दल का नेतृत्व करने के लिए तैयार है. इटली के प्रधानमंत्री रोमानो प्रोदी का कहना था कि संयुक्त राष्ट्र महासचिव कोफ़ी अन्नान को इस बारे में फ़ैसला करना होगा. इसराइल में विवाद और प्रदर्शन दूसरी ओर संयुक्त राष्ट्र के एक वरिष्ठ दूत इसराइली मंत्रियों से संयुक्त राष्ट्र के संघर्षविराम प्रस्ताव को लागू करने के बारे में बातचीत कर रहे हैं. उधर इसराइल के भीतर हिज़्ज़बुल्ला के साथ लड़ाई के संचालित किए जाने के तरीके पर विवाद खड़ा हो गया है. इसराइली सेना के सैकड़ों रिज़र्विस्ट यानि अतिरिक्त सैन्य बलों ने इस बारे में एक खुला पत्र लिखा है और पूरे मामले की जाँच की माँग की है. इसराइली प्रधानमंत्री एहुद ओल्मर्ट के दफ़्तर के बाहर भी प्रदर्शन हुए हैं.

Summary:

अमरीकी राष्ट्रपति जॉर्ज बुश ने लेबनान के पुनर्निर्माण के लिए 23 करोड़ डॉलर की मदद की घोषणा की है जिससे सड़कें, पुल और स्कूल बनाए जाएँगे.


Prompt:
Summarize the following text in Hindi.

Text:
मंगलवार को पार्टी अध्यक्ष राहुल गांधी संसद में शीतकालीन सत्र में शामिल होने आए थे, जहां मीडिया ने उन्हें घेर लिया. राहुल ने रफ़ाल, किसानों और नोटबंदी जैसे कई मुद्दों पर बात की. उन्होंने मोदी सरकार पर कई सवाल उठाए. इस पूरी वीडियो का एक शुरुआती हिस्सा सोशल मीडिया पर वायरल हो रहा है, जिसमें मीडिया के सामने आने से पहले वो अपनी पार्टी के नेताओं के साथ कुछ बात करते हुए दिखाई दिए. इस वीडियो में देखा जा सकता है कि राहुल गांधी को पार्टी के नेता ज्योतिरादित्य सिंधिया, अहमद पटेल, गुलाम नबी आज़ाद ने घेरा हुआ है. प्रेस वार्ता शुरू करने से पहले उन्हें अहमद पटेल और ज्योतिरादित्य सिंधिया कुछ कहते दिख रहे हैं. अहमद पटेल को वीडियो में 'आई ऐग्री' कहते सुना जा सकता है, वहीं सिंधिया उन्हें कह रहे हैं कि 'जो मोदी नहीं कर पाए, वो मैं करके दिखा चुका हूं', जिस पर राहुल उनकी बात पर गर्दन हिलाते हुए सहमति का इशारा दे रहे हैं. इस वीडियो का सोशल मीडिया पर काफ़ी शेयर किया जा रहा है. इस वीडियो को केंद्रीय मंत्री स्मृति ईरानी ने अपने सोशल मीडिया के ट्विटर अकाउंट पर शेयर किया है. उन्होंने वीडियो शेयर करते हुए लिखा है, ''आजकल सपना दिखाने के लिए भी ट्यूशन लेनी पड़ती है ???'' इसके जवाब में कांग्रेस की प्रवक्ता प्रियंका चतुर्वेदी ने कहा, ''सपने दिखाने के बाद उन्हें जुमले बता देना और झूठ परोसने की ट्यूशन तो पक्का भाजपा कार्यालय में मिलती है!'' ''चलो मैडम, ट्यूशन ले कर ही सही, प्रधानमंत्री मोदी से कहो एक प्रेस वार्ता खुद भी तो करें, बहुत जवाब देने हैं, देश इंतज़ार कर रहा है. मंज़ूर है?'' अपनी प्रेस वार्ता में राहुल ने पीएम मोदी के साढ़े चार साल के कार्यकाल पर निशाना साधा है. इसके अलावा मंगलवार को पूर्व प्रधानमंत्री मनमोहन सिंह ने पीएम नरेंद्र मोदी पर तंज कसा कि उन्हें अपने कार्यकाल के दौरान मीडिया से बात करने में कभी डर नहीं लगा. मनमोहन ने अपनी किताब 'चेंजिंग इंडिया' के विमोचन के मौके पर कहा, "मैं कोई ऐसा प्रधानमंत्री नहीं था, जिसे प्रेस से बात करने में डर लगता हो. मैं नियमित तौर पर प्रेस से मिलता था, और जब भी मैं विदेश दौरे पर जाता था, लौटने के बाद एक संवाददाता सम्मेलन ज़रूर बुलाता था." (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

तीन राज्यों में कांग्रेस की जीत के बाद मध्य प्रदेश और छत्तीसगढ़ में किसानों के कर्ज़ माफ़ी की घोषणा कर पार्टी अपने वादों को तेज़ी से पूरा करने की कोशिश कर रही है.


Prompt:
Summarize the following text in Hindi.

Text:
पुलिस के अनुसार शनिवार को छात्राओं ई सरान्या, वी प्रियंका (दोनों 18) और मोनिशा (19) ने कथित तौर पर अधिक फ़ीस की मांग होने पर कुएं में छलांग लगाकर जान दे दी थी. बताया जा रहा है कि विल्लुपुरुम के कल्लाकुरुचि स्थित एसवीएस योग मेडिकल कॉलेज की इन छात्राओं ने ये क़दम कॉलेज प्रबंधन के 'कृत्यों' को उजागर करने के लिए उठाया. पहली नज़र में आत्महत्या की वजह 'अधिक फ़ीस' को इसलिए भी माना जा रहा है क्योंकि छात्रों ने पिछले साल सितंबर और अक्टूबर में अधिक फ़ीस वसूलने और इसकी रसीद नहीं देने के कॉलेज प्रबंधन के क़दम के ख़िलाफ़ प्रदर्शन किया था. एक वरिष्ठ पुलिस अधिकारी ने नाम न उजागर करने की शर्त पर बीबीसी को बताया, "गिरफ़्तार लोग हैं- कॉलेज मालिक का बेटा सुखी वर्मा और कॉलेज के प्रिंसिपल कलानिधि." समाप्त विल्लुपुरम की ज़िला कलेक्टर एम लक्ष्मी ने कहा, "संदिग्ध परिस्थितियों में जिन छात्राओं के शव मिले हैं, वे एसवीएस कॉलेज की हैं. शवों को अस्पताल ले जाया गया है. पुलिस ने मामला दर्ज कर लिया है और इस मामले से जुड़े चार व्यक्तियों के ख़िलाफ़ जाँच शुरू हो गई है." पीड़ितों में कॉलेज प्रबंधन के ख़िलाफ़ इस कदर गुस्सा है कि दो छात्राओं के माता-पिता ने तब तक शवों का पोस्टमॉर्टम कराने से इनकार कर दिया है जब तक कि सरकार कॉलेज के ख़िलाफ़ कार्रवाई नहीं करती. लक्ष्मी ने कहा, "सरान्या के माता-पिता ने पोस्टमॉर्टम की इजाज़त दे दी है. दो अन्य छात्राओं के माता-पिता ने अभी रज़ामंदी नहीं दी है. हम उनसे बात कर रहे हैं." ज़िला कलेक्टर ने कहा कि प्रशासन ने छात्रों के साथ बात की है और कॉलेज प्रबंधन के ख़िलाफ़ उनकी शिकायतें सुनी हैं. लक्ष्मी ने कहा, "हम इस मामले को देख रहे हैं. छात्र चाहते हैं कि कॉलेज को सील कर दिया जाए और छात्रों को दूसरे कॉलेजों में दाखिला दिलाया जाए." (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

तमिलनाडु में पुलिस ने एक कॉलेज मालिक के बेटे और प्रिंसिपल को गिरफ़्तार किया है. उन्हें तीन छात्राओं की आत्महत्या के मामले में गिरफ़्तार किया गया है.


Prompt:
Summarize the following text in Hindi.

Text:
ये किताब कही जाएगी- 'हैरी पॉटर एंड द हाफ़ ब्लड प्रिंस' रॉलिंग ने इस बात की घोषणा अपनी वेबसाइट पर की है. उन्होंने उन लोगों की भी आलोचना की है जो ये अफ़वाह फैला रहे थे कि किताब का शीर्षक 'हैरी पॉटर एंड द पिलर ऑफ़ स्टोरेज' होगा. वैसे लेखिका ने इस बात का कोई भी संकेत नहीं दिया है कि नन्हे जादूगर के रोमांचक कारनामों की किताब कब आएगी. इस बारे में ध्यान में रखने वाली बात ये है कि चौथी और पाँचवीं किताब के बीच दो साल का अंतराल था. पाँचवीं किताब 'द ऑर्डर ऑफ़ फ़ीनिक्स' जून 2003 में बाज़ार में आई थी और बहुत ही जल्दी बिक भी गई थी. इस किताब का पेपरबैक संस्करण अभी नहीं आया है. रॉलिंग ने अपनी वेबसाइट पर लिखा है कि 'हाफ़ ब्लड प्रिंस' नाम के चरित्र का संबंध हैरी पॉटर या लॉर्ड वॉल्डरमॉर्ट से नहीं होगा.

Summary:

जेके रॉलिंग ने हैरी पॉटर सिरीज़ की छठी किताब का नाम घोषित कर दिया है.


Prompt:
Summarize the following text in Hindi.

Text:
इकोनॉमिक टाइम्स के अनुसार, एक वरिष्ठ सरकारी अधिकारी का कहना है कि यह न्यायपालिका का एक आंतरिक मामला है और इसे हल कर लिया जाना चाहिए. सरकार के वरिष्ठ कानून अधिकारी अटॉर्नी जनरल केके वेणुगोपाल ने बेंच के भीतर सद्भावना की बात कही है. उन्होंने कहा, "जो कुछ हुआ, उससे बचा जा सकता था." उन्होंने आगे कहा कि न्यायाधीशों को अब राजनेताओं की तरह कार्य करना होगा और सुनिश्चित करें की विभाजन पूरी तरह से निष्प्रभावी हो और भविष्य में सद्भावना और आपसी समझ प्रबल हो. चीफ़ जस्टिस दीपक मिश्र कब-कब चर्चा में रहे? 'जज ही अब न्याय की मांग कर रहे हैं' यूपी में रिलीज़ होगी पद्मावत सेंसर बोर्ड की अनुमति के बावजूद शुक्रवार को बीजेपी शासित गुजरात और मध्य प्रदेश ने कहा कि वह 'पद्मावत' फ़िल्म पर प्रतिबंध को जारी रखेगी और उसे अपने राज्यों में नहीं दिखाएगी. टाइम्स ऑफ़ इंडिया में छपी ख़बर के अनुसार, उत्तर प्रदेश की योगी आदित्यनाथ सरकार ने फ़िल्म पर प्रतिबंध न लगाने का फैसला किया है. वहीं, वसुंधरा राजे के नेतृत्व वाली राजस्थान सरकार पहले ही राज्य में इस फ़िल्म को दिखाने पर प्रतिबंध लगा चुकी है. दीपिका पादुकोण द्वारा अभिनीत पद्मावत फ़िल्म 25 जनवरी को रिलीज़ होगी. उच्चतम शिक्षा में 4.9% ही मुस्लिम शिक्षक द हिंदू की ख़बर के अनुसार, भारत के उच्चतम शिक्षण संस्थानों में केवल 4.9 फ़ीसदी ही मुस्लिमों का प्रतिनिधित्व है जो इस देश में समुदाय की आबादी (14.2%) के हिसाब से बेहद कम है. उच्चतर शिक्षा पर अखिल भारतीय सर्वेक्षण की हालिया रिपोर्ट से इस आंकड़े का पता चला है. वहीं, उच्चतर शिक्षा में आबादी के लिहाज़ से अनुसूचित जाति और अनुसूचित जनजाति का प्रतिनिधित्व भी बेहद कम है. मानव संसाधन विकास मंत्रालय ने जब सर्वेक्षण पूरा किया तो इसमें अनुसूचित जाति का प्रतिनिधित्व 8.3 फ़ीसदी और अनुसूचित जनजाति का 2.2 फ़ीसदी था. फेसबुक से पकड़ा डॉक्टर को पारिवारिक कारण बताकर मिस्र में छुट्टी मनाने चले गए दिल्ली के राम मनोहर लोहिया अस्पताल के एक डॉक्टर का मामला सामने आया है और उनके इस झूठ को फेसबुक के ज़रिए पकड़ा गया. अमर उजाला के अनुसार, अस्पताल के हड्डी रोग के विभागाध्यक्ष डॉक्टर राजेंद्र कुमार ने मिस्र में पिरामिड के सामने बैठकर फोटो खिंचवाई जो फ़ेसबुक पर वायरल हो गई. यहां तक तो ठीक था लेकिन सर्जिकल सामान देने वाली कंपनी के एक प्रतिनिधि भी इस फोटो में मौजूद थे. इसके बाद प्रबंधन ने उनके ख़िलाफ़ जांच के आदेश दिए है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

सुप्रीम कोर्ट के चार जजों की ओर से न्यायपालिका और लोकतंत्र को ख़तरे में बताने के बाद सुप्रीम कोर्ट के ही एक वरिष्ठ अधिकारी का कहना है कि न्यायाधीशों की आलोचना के बाद मुख्य न्यायाधीश दीपक मिश्रा व्यवस्था में कोई बदलाव करें, इसकी संभावना नहीं है.


Prompt:
Summarize the following text in Hindi.

Text:
गठबंधन सेना के अधिकारियों का कहना है कि विस्फोट में 40 लोग घायल हुए हैं. राजधानी बग़दाद के दक्षिण में स्थित हिला शहर में ज़्यादातर शिया मुसलमान रहते हैं. जैसे-जैसे इराक़ में अंतरिम सरकार को सत्ता सौंपने की तारीख़ क़रीब आती जा रही है वैसे-वैसे वहाँ हिंसा की घटनाओं में एकाएक तेज़ी आ गई है. अमरीका इराक़ की अंतरिम सरकार को 30 जून को सत्ता सौंप रहा है. गुरुवार को भी इराक़ में एक साथ कई जगह हिंसा की घटनाएँ हुईं थी जिनमें 100 से ज़्यादा मारे गए थे. बंधक दूसरी ओर दक्षिण कोरियाई बंधक की गला काटकर हत्या के बाद तीन तुर्की लोगों को बंधक बनाने की ख़बर आई है. अरबी टीवी चैनल अल जज़ीरा ने तीन तुर्की बंधकों की तस्वीरें दिखाई हैं. चैनल का कहना है कि चरमपंथी अबू मुसाब ज़रक़ावी के समर्थकों ने इन तुर्की लोगों को बंधक बनाया है. इन चरमपंथियों की माँग है कि तुर्की कंपनियाँ इराक़ में अमरीकी सैनिकों की सहायता न करें. हालाँकि अभी तक तुर्की की ओर से इस बारे में कोई आधिकारिक बयान नहीं आया है कि उसके तीन नागरिक बंधक बनाए गए हैं.

Summary:

इराक़ी शहर हिला में एक कार बम धमाके में कम से कम 17 लोगों के मारे जाने की ख़बर है.


Prompt:
Summarize the following text in Hindi.

Text:
अंतरराष्ट्रीय सेना के मुताबिक क़ुनार प्रांत में गुप्त सूचना के आधार पर हुई कार्रवाई में अल-क़ायदा के सात संदिग्ध चरमपंथी मारे गए. दूसरी ओर स्थानीय लोगों का कहना है कि ये चरमपंथी नहीं थे बल्कि कबायली समाज के वरिष्ठ लोग थे जो एक विवाद के समाधान के लिए वहाँ एकत्रित हुए थे. मारे गए लोगों में एक बच्चा भी शामिल है. ग़ौरतलब है कि इस वर्ष पूरे अफ़गानिस्तान में चरमपंथी हिंसा तेज़ी से बढ़ी है जिसमें सैंकड़ो लोग मारे गए हैं. अमरीकी सेना ने अपने बयान में कहा है, "अफ़गान और गठबंधन देशों की सेनाएँ एक परिसर की ओर बढ़ रही थी तभी उन पर भारी गोलीबारी शुरु हुई जिसका जवाब दिया गया." गठबंधन सेना के प्रवक्ता कर्नल थॉमस कॉलिन ने कहा कि अल-क़ायदा जान बूझ कर महिलाओं और बच्चों को हथियार के रुप में इस्तेमाल करता है ताकि उनके अवैध और अनैतिक गतिविधियों पर आँच न आने पाए. काबुल स्थित बीबीसी संवाददाता रोलैं बुएर्क के मुताबिक हाल के दिनों में कुनार प्रांत में अमरीकी सेना को भारी लड़ाई का सामना करना पड़ रहा है.

Summary:

पूर्वी अफ़गानिस्तान में उत्तरी एटलांटिक संधि संगठन यानी नैटो और अफ़गान सुरक्षा बलों के साझा अभियान में आठ लोगों की मौत हो गई है.


Prompt:
Summarize the following text in Hindi.

Text:
पेरिस पर हमलों के कुछ दिन बाद पुलिस के साथ मुठभेड़ में अबाउद की मौत हो गई थी. अमरीकी सेना के प्रवक्ता कर्नल स्टीव वॉरेन के मुताबिक़ पेरिस हमलों की साज़िश से जुड़े कमांडर भी मारे गए हैं. वॉरेन के मुताबिक़ हमलों में शराफ़-अल-मूदान भी मारे गए हैं जो पेरिस के हमलावर अब्देलहमीद अबाउद के संपर्क में थे. कर्नल वॉरेन के मुताबिक़ मूदान 24 दिसंबर को हुए एक हमले में मारे गए. 13 नवंबर को पेरिस में सिलसिलेवार हमलों में 140 लोग मारे गए थे बेल्जियम के नागरिक अबाउद पेरिस पर हुए हमलों के बाद पेरिस के बाहरी इलाक़े में एक पुलिस मुठभेड़ में मारे गए थे. समाप्त कर्नल स्टीव वॉरेन ने बग़दाद से वीडियो लिंक के ज़रिए ये जानकारी पत्रकारों को देते हुए कहा, "अपने रणनीतिक हवाई हमलों के साथ-साथ हम इस्लामिक स्टेट के नेताओं को निशाना बना रहे हैं." वॉरेन ने बताया, "पिछले एक महीने के दौरान हमने हवाई हमलों में इस्लामिक स्टेट के 10 बड़े नेताओं को मारा है. इनमें बाहरी हमलों की योजनाएं बनाने वाले भी शामिल हैं, कुछ पेरिस हमलों की साज़िश में भी शामिल थे, जबकि अन्य पश्चिमी देशों पर हमलों की साज़िशें रच रहे थे." अमरीका के नेतृत्व में पश्चिमी देशों का गठबंधन इराक़ और सीरिया में बीते साल से इस्लामिक स्टेट के ख़िलाफ़ हवाई हमले कर रहा है. हाल ही में रूस ने भी सीरिया में इस्लामिक स्टेट पर हवाई हमले शुरू किए हैं. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

अमरीकी सेना के प्रवक्ता का कहना है कि पिछले महीने के दौरान इराक़ और सीरिया में किए गए हवाई हमलों में इस्लामिक स्टेट के 10 कमांडर मारे गए हैं.


Prompt:
Summarize the following text in Hindi.

Text:
राज्य के संस्कृति विभाग ने बस्तर में बोली जाने वाली गोंडी और हल्बी भाषा में इन दोनों हिन्दू धार्मिक ग्रंथों का अनुवाद प्रकाशित किया है. राज्य के संस्कृति मंत्री दयालदास बघेल का कहना है कि दोनों ही ग्रंथ नीति शिक्षा के उद्देश्य से प्रकाशित किए गए हैं. पिछले कुछ सालों में छत्तीसगढ़ के बस्तर इलाक़े में ईसाई और हिंदू संगठनों के बीच संघर्ष की घटनाएं बढ़ी हैं. धार्मिक संघर्ष ये मामले इस हद तक बढ़े हैं कि सुप्रीम कोर्ट तक ने कहा है कि आदिवासियों को कुछ लोग हिंदू बताने की कोशिश कर रहे हैं तो कुछ ईसाई. समाप्त सूबे में भाजपा की सरकार आने के बाद से धार्मिक संघर्ष और तेज़ हुआ है. पिछले साल से ही विश्व हिंदू परिषद के हस्तक्षेप के बाद बस्तर की कुछ पंचायतों ने हिंदू धर्म के अलावा किसी भी दूसरे धर्म के प्रचार-प्रसार और यहां तक कि उनकी प्रार्थना को भी अपनी पंचायत में प्रतिबंधित कर दिया है. छत्तीसगढ़ क्रिश्चिन फ़ोरम ने पंचायत के मामले में हाई कोर्ट में अपील कर रखी है. हालांकि फ़ोरम के अध्यक्ष अरूण पन्नालाल का कहना है कि अपील को दाख़िल किए हुए कई महीने हो गए हैं लेकिन केस में एक भी सुनवाई नहीं हुई है. भाषा का प्रचार अब बस्तर में रामायण और गीता बांटे जाने को इन्हीं धार्मिक प्रचार-प्रसार से जोड़ा जा रहा है. भारतीय वन सेवा के अधिकारी और संस्कृति विभाग के संचालक राकेश कुमार चतुर्वेदी इसे भाषा के प्रचार-प्रसार के तौर पर देख रहे हैं. चतुर्वेदी कहते हैं, “गोंडी और हल्बी बोलने वालों की संख्या राज्य में बहुत कम है. ऐसे ग्रंथों के प्रकाशन से इन दोनों ही भाषाओं के विकास में सुविधा होगी.” आदिवासियों के बीच हिंदुओं के धार्मिक ग्रंथ बांटने के सरकार के इस फ़ैसले से सामाजिक कार्यकर्ता और आदिवासी समाज के पक्षधर नाराज़ हैं. सामाजिक कार्यकर्ता सुधा भारद्वाज कहती हैं, “सरकार को अगर कुछ बांटना ही है तो वह वन अधिकार कानून, पंचायत क़ानून जैसी किताबों का अनुवाद कर बांट सकती थी. इससे बस्तर के आदिवासियों का भला ही होता." वो कहती हैं, "लेकिन रामायण-गीता बांट कर वे किसका भला करना चाहते हैं, यह बात सब समझते हैं.” संघ का एजेंडा आदिवासी समाज और संस्कृति पर पिछले 50 सालों से शोध करने वाले निरंजन महावर ने बस्तर के आदिवासियों पर कई किताबें लिखी हैं. महावर कहते हैं, “राष्ट्रीय स्वयंसेवक संघ जिस तरह से अपने एजेंडे पर काम करता है, यह केवल उसका नमूना है.” पन्नालाल का कहना है कि सरकार आदिवासी इलाक़े में सिर्फ़ हिंदू ग्रंथ बांटने की योजना क्यों रखती है. उसे इसी तरह बाइबल और क़ुरान भी बांटने चाहिए. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

छत्तीसगढ़ की भारतीय जनता पार्टी सरकार के आदिवासियों को मुफ़्त में रामायण और गीता बांटने की योजना का विरोध शुरू हो गया है.


Prompt:
Summarize the following text in Hindi.

Text:
समाचार एजेंसी पीटीआई के अनुसार फुल्का का कहना है कि वे 1984 के दंगा पीड़ितों के न्याय दिलाना चाहते हैं. फुल्का ने कहा कि यह लड़ाई अब निर्णायक मोड़ पर है और वे अपना पूरा ध्यान इसी पर लगाना चाहते हैं. पीटीआई के अनुसार फुल्का ने बताया है कि उन्होंने पार्टी के संयोजक अरविंद केजरीवाल से इस विषय पर बात की थी जिसके बाद ही उन्होंने पार्टी के ''सभी पदों से इस्तीफ़ा देने का फ़ैसला किया है.'' 'अभी या कभी नहीं' फुल्का ने शनिवार को फ़ेसबुक पेज ''1984 दंगा पीड़ितों के लिए न्याय- अभी या कभी नहीं'' नाम से पोस्ट किया है और लोगों से अपील की है कि संयुक्त राष्ट्र के सामने इसके लिए विरोध प्रदर्शन करें. समाप्त ये प्रदर्शन 25 सितंबर को होने वाले हैं. उम्मीद की जा रही है कि प्रधानमंत्री मोदी 25 सितंबर को संयुक्त राष्ट्र के एक कार्यक्रम में संबोधन देंगे. फुल्का 1984 दंगों में पीड़ितों की ओर से लड़ते रहे हैं. (बीबीसी हिन्दी के एंड्रॉयड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

आम आदमी पार्टी को एक और झटका लगा है. पार्टी के नेता और वरिष्ठ वकील हरविंदर सिंह फुल्का ने पार्टी से इस्तीफ़ा दे दिया है.